Piia the kauppias: helmikuuta 2014\nPostilaatikolla on käytävä, vaikka siellä ei välttämättä mitään ole. Meinasin jättää välistä, mutta menin kuitenkin. Eihän siellä ollut kuin sen toisen firman kirje.\nAamu on niin rutiininomainen. Do dis do dat. Mutta rutiinin rikkoi korit. Ne oli lattialla. Siis niin kuin mitä häh. Miten ne siinä oikein oli? Olinko todella unohtanut ne lattialle, laitettuani esitteen ikkunaan? Pakkohan se on minun jäljiltä olla, kun ei täällä kukaan muukaan riehu. Kylläpä hävetti.\nMutta tällä kertaa en unohtanut valoja! Avaimet ja kännykkä pöydälle, takki ja laukku takahuoneeseen. Kassa kuntoon.\nOvi on auki ja asiakkailla sisäänpääsy.\nMietiskelin että uimaan olisi kiva mennä, mutta aviomies on menossa vetämään harjoituksia, eikä siis tästä syystä ehdi.. Yksin ei ole kivaa mennä. Äiteen kanssa ei olla puhuttu mitään..\nNoh, jos vaikka sitten vain pistäisi jalkaa koreaksi tanssimatolla sen sijaan. Käyhän se liikunta niinkin. (Vaikkei se olekaan sama asia kuin uiminen, nyyh..)\nTein vapaapäivälaskuriin vielä kaavan, joka laskee suoraan, montako 7h päivää minulla olisi vapaata.\nJa kyllä, edellisen päiväkassatositteen tekemiseen ei mene taaskaan kovinkaan pitkään. Pääkassakin on taas ajantasalla.\nAsiakas! Ja lippujahan hän tulikin vain hakemaan. Sinne meni viimeiset aikuistenliput. Enää on lasten ja opiskelijoiden lippuja jäljellä.\nJospa sitä vaikka lounasta tekisi (Tomaatti-vuohenjuustokeitto, NOM NOM NOM). Nälänpoikanen, tai sitten vain närästys, mulputtaa mahan pohjalla ja aiheuttaa melkoista pahoinvointia. En arvosta..\nTuli asiakas. Noh, lippuja hänkin kyseli, mutta jouduin myymään eioota. Ja sanoin, ettei ole Filmaxissakaan. Että onneaan voi koettaa ovelta, mutta se voi olla, ettei sieltäkään pysty enää myymään, jos paikat ovat yksinkertaisesti täynnä.\nNiin, rupesin vain meittimään, että puhetta on toki ollut, että me sinne mentäisiin, mutta.. niin. Millä lipuilla? Hahaha!\nPitkän hiljaisuuden jälkeen tuli asiakas. Lippuja kovin kaipaili hänkin, mutta minkäs teet. Ei ole. Sanoin, että ovelta saattaa vielä saada.\nHeii! Sieltähän tuli anoppi ostoksille! Lippuja hänkin kovin kaipaili, mutta kuten edellisillekin sanoin, niin nytkin jouduin eioota myymään. Tuumaili itsekin että ovelta se on sitten yritettävä ostaa oma. Ostipa inkiväärikeksejä ja tummaa kaakaota leivontaan. Ja kisuja ihasteli ja huomasi avaimenperäkolikkokukkarotkin uusina.\nTäytyy kyllä sanoa, että mieli tekisi ostaa sellainenkin. Ja kolikkokukkaro ylipäänsä. Vaikkei sitä kolikoita niinkään tulekaan käytettyä, kun korttia tulee vain kaikkialla höylättyä ja 5, 10 ja 20 centtiset menee säästönäyttöön (niin, minulla ei ole possua, vaan sellainen vanhanmallinen tietokoneen näyttö).\nEikös sieltä tullut taasen asiakas kyselemään lippuja. Sama pahoittelu hänellekin kuin muillekin ja neuvo yrittämään sitten illasta ostaa ovelta. Kaakaota sitten kysyi vielä erikseen, sanoi tykänneensä siitä, minkä joskus kauan aikaa sitten oli ostanut. Meillä kun ei ole täällä nyt kuin kahta laatua: Kuumaan veteen tai maitoon sekoitettava ns. instant kaakao ja sitten enemmän leipomiseen tarkoitettu tumma kaakao. Osti sitten kuitenkin purkillisen sitä ensin mainittua kaakaota ja sanoi tutkivansa sitä vanhaa kaakaotaan, että mistähän se mahtoi olla peräisin.\nTuli puhelu, että kaikkea pitäisi keräillä sinne myyntiä varten. Laittaa hinnat ylös ja etsiä rekvisiittaa. Huh hah hei, apua ja iik!\nSieltä tuli lippuvastaava hakemaan loput liput ja rahat. Vähän ennen kuin hän pääsi karkaamaan omille teilleen, niin kollega tuli vahdinvaihtoon.\nTässä vaiheessa minun olisi pitänyt jo päästä karkaamaan, mutta piti keräillä niitä pyydettyjä asioita, niin enhän minä sitten päässytkään ajallaan karkuun. Kollegakin jätti homman minun vastuulle, kun ei hän kuulemma siitä mitään tiedä... Minulla on pöydällä lappu, missä lukee, mitä tarvitsee ottaa kasaan... Mutta joo, ihan sama... huoh..\nPuuhlääh! Nyt on kaikki kasassa ja toivottavasti kelpaa! Nyt karkaan kyllä kotia!\nLähettänyt Sieggis klo 5.35 Ei kommentteja:\nAamu oli ihan kamala. Naamakirjassa kevyt avautuminen asiasta.\nPostilaatikossa oli pari kirjettä. Yksi vähän isompi ja yksi tavallinen. Ja sen toisen firman kirje.\nMelko rutiiniaamu. Tavarat omille paikoilleen odottamaan ja kassa kuntoon.\nUps. Jotenkin tässä käy aina näin, kun olen kunnolla ajoissa töissä. Ajantaju katoaa ja jään tutkimaan posteja ym. enkä tajua katsoa kelloa välistä..\nKaupan ovi asiakkaille auki!\nSyötyäni pienen purkin rahkaa, alkaa aamun ahdistus hieman helpottamaan.\nJos sitten vaikka tekisi eilisen päiväkassatositteen ja tutkisi postit loppuun. Sähköpostissa oli mm. 4 postia, mutta 2 oli ihan turhaa roskapostia.\nOho! Asiakas! No mutta olisi pitänyt arvata, että lippuja Luontokuvailtaanhan hän olikin hakemassa. Pari meni ja viisi on vielä aikuisten lippuja jäljellä. Lasten/opiskelijoiden lippuja on vielä senkin edestä, kun ei niitä vissiin ole kuin kaksi ostettu.\nHii! Kollega tuli käymään. Meinasin antaa hänelle pussin, mutta hän olikin käynyt jo aiemmin sen hakemassa. Esittelin printin, millaisen esitteen olin eilen tehnyt ja minkä toinen kollega oli sitten printannut ja annoin loput hänen mukaansa mm. kirjastolle vietäväksi. Pyysi, jos kuitenkin tekisin vielä jonkin värillisen version, kun mainitsin, että alkuperäisessä olin käyttänyt värejäkin. Eiköhän se luonnistu.\nJuteltiin me siinä muutakin. Mm. uusien kerrostaloasuntojen rakentamisesta keskelle ei-mitään ja siitä, miten se vaikuttaa siellä lähistöllä asuviin ihmisiin ja heidän rakennuslupiinsa. Ja melkoista kieroilua oli partiolaistenkin kohdalle sattunut - luvataan yhtä harkita ja kun se on melkein päätetty, niin pyörretäänkin asia ja koitetaan tienata rahaa toisella tapaa.. Plääh! Melkoista.\nTuli asiakas, joka kyseli erästä kollegaa. Kurkkasin vuorovihkosta ja kerroin että hän tulee töihin vasta ensiviikonloppuna. Pyysi jättämään hänelle terveiset, että häntä oltiin kaipailtu. Lopuksi vielä lankoja kyseli, mutta eipä meillä ole kuin hamppunarua täällä.\nHeti perään tuli toinen asiakas, joka hieman kierteli ja sitten kysyi, että olikos se niin, että täällä käy vain käteinen. No näinhän se meillä on. Asiakas sitten tuumasi, että pitänee palata sitten toisen kerran.\nLämmitin lounaan. On muuten melkoisen pahaa. Ehkä se olisi tarvinnut ketsuppia, mutta en kyllä toiste osta jauhelihakastiketta ja spaghettia HK:lta. Hyh!\nNo mutta sieltähän tämä asiakas tulikin sitten takaisin käteisen kera. Osti lompakon itselleen. Kerroin että se on todella hyvä, jos on paljon kortteja ja asiakas sanoi, että tarpeeseen kyllä tulee.\nKollega tuli kaupalle taas ja enhän minä ollutkaan tässä välissä kerinnyt tekemään vielä uutta versiota printistä. Siinä hetki juteltiin, kun sitten sanoin, että jos ihan hetken odottaa, niin äkkiähän minä sen värillisen version tekisin.\nNoni, sieltähän se kollega palasi värillisten printtien kanssa kaupalle. Nyt pitää vain ikkunaan vaihtaa yksi ja laittaa toinen oveen kiinni. Huh huh. Paljon on taas asioita tapahtumassa ja kaikki pitäisi jotenkin esillä olla. Melkoista!\nHuu, sieltä tuli vanha harjoittelija moikkaamaan. Viimeksi joulukuussa oltiin nähty. Terveisiä jätti kaikille kaupalla.\nTuli kaksi asiakasta juuri kun tulin hotelli helpotuksen puolelta. Ostivat lipun Luontokuvailtaan ja kirjatuen. Niitä onkin enää yksi jäljellä. JES! Vihdoinkin niistä on pian päästy eroon!\nFilmaxilta tuli puhelu: Liput ovat lopussa. Todettiin, ettei kummankaan kannata ohjata asiakkaita toisen luokse. Sitten kun loppuu, niin sitten vain loppuu. Ehkä pitäisi taas kysellä lisää lippuja, mutta hey, se on jo huomenna. Not sure if worth.\nPuhelin soi taas ja sieltä soittelikin viikonlopulle vapaaehtoinen työntekijä. Kuulemma olisi täällä päin liikkumassa ja voisi tulla tekemään vähäksi aikaa lauantaille hommia. Sanoi sitten soittavansa kollegalle ja kysyvän tältä, miten hommat onnistuisi.\nHei jee! Sietähän tuli tuttu kaupalle! Osti Luontokuvailtaan lipun, jonka olin laittanut syrjään odottelemaan häntä. Siinä juteltiin aikamme ja sovittiin että pääsisin kotiin hänen kyydillään. Jes jes jes! Ihanaa!\nSiinä vielä kun juteltiin kaverin kanssa, niin tuli tuttu asiakas. Suitsukkeitahan hän oli jälleen hakemassa. Yksi isompi paketti lähtikin hänen mukaansa.\nMelkoista! Jälleen yksi asiakas! Tuli oikein määrätietoisesti passipusseja kyselemään. Ohjasin tietenkin meidän vaihtoehdoille ja hän päätti ottaa pirteän vaaleanpunaisen. Tai no raidallinen marjapuuron ja vaaleanpunaisen värillinenhän se oli, mutta kuitenkin.\nSiinäpä se päivä sitten meni taas täyteen ja ovi sievästi ajallaan lukkoon. Kassa tulee laskeskeltua suhteellisen nopeasti kuntoon ja enköhän ole taas ulos kaupasta siinä joskus varttia yli.\nKotona odottaa ruoka! NAM!\nPostilaatikolla oli pari kirjettä odottelemassa.\nTuli jotenkin sählättyä sisääntulo, kun hämmennyin niin täysin sisäoven melko heti eteen jätetystä kiilasta. Miksi se edes oli siinä? En ihan voi käsittää. Oliko tarkoitus tehdä jekku ja kiilata ovi sisältäpäin? Ei kyllä varmaan, mutta ensimmäinen asia, minkä mieli alkoi kehittämään, oli se, että miten oven saisi kiilattua sisältäpäin. (Laittamalla kiilan nojaamaan ovea vasten ja sitten kun ovi sulkeutuu, se kaatuu lattiatasolle asti ja sitten kun seuraavan kerran ovea koittaa avata, kiila tuleekin kesken matkan vastaan, eikä ovi aukeakaan kuin väkisin voimalla. Dun dun duuu...)\nSe kuitenkin hämäsi täysin. Laitoin kiilan sen omalle paikalleen (osittain hyllyjen alle) ja kävin heittämässä avaimet ja kännykän pöydälle. Kun menin riisumaan takkia, tajusin, että olin unohtanut laittaa kirjeet pöydälle kanssa. Noh, eihän se nyt mikään ongelma ollut. Riisuin vain loppuun ja vein kirjeet sitten siinä sen jälkeen.\nPöydällä oli terveisiä viikonloppumyyjältä. Uuu, sain kehuja kassakoneen käyttöoppaasta ja ilmoituksen potentiaalisesta uudesta kaupiaasta, joka tulisi minun seuraajaksi, sitten kun äitiysloma tulee ajankohtaiseksi. Hyvä homma että asioita laitetaan jo nyt kohdalleen!\nTajusin, että olin unohtanut laittaa valot päälle. Lykkäsin rahat kassaan ja kävin napsauttamassa ne päälle. Se oli sen kiilan vika, kun tuli aivopieru ja kävelin valokatkaisijan ohi. Ja siis kun aamuisin on jo sen verran valoisaa, niin sisällähän näkee ihan hyvin, vaikka valot eivät olisikaan päällä. Siksi en tajunnut aikaisemmin.\nJa näin päivä käynnistyy taas oven avaamisella asiakkaille. Saa taas nähdä, että tuleekos tänne ketään vaiko ei. Jospa nyt ei kuitenkaan kamalan hiljainen päivä olisi..\nSähköpostissa oli seitsemän postia, joista vain kaksi oli roskapostia. Huh huh! Melkoisen paljon luettavaa. Onneksi suurin osa oli aika lyhyitä kuitenkin ja nopeasti luettuja.\nSitten kävin päiväkassatositteiden kimppuun ja hoidin pääkassakirjan taas ajantasalle. Näitä tehdessä törmäsin Haiti kahvin myyntiin. Tätä ei ollut merkattu paperille kassan vierellä. Kävin merkkaamassa. Sitten omat hälytyskellot alkoi soimaan. Myin yhtenä päivänä Haiti kahvin, mutta unohdin lyödä sen kanssaan sellaisena.. Voi itku! Ei auta kuin tehdä sitten joku oma ostos, joka on saman arvoinen ja lyödä se Haiti kahvina, niin sitten tulee verotukseen summat oikein. Plääh!\nNiin siis hirveä uhrautuminen ostaa esim. suklaata. Dun dun duu!\nAsiakas! Tuli ostamaan Luontokuvailtaan lippuja, kuusi kappaletta. Ne muuten ovat nyt lopussa. Siis aikuisten liput. Pitäisi kai soittaa jonnekin ja sanoa, että tarvittaisiin lisää.\nLounasta lämmittelin tähän väliin. Nälkä alkaa olla ja kylmä viima taas vain tuulee täällä sisällä. Voisi vaikka laittaa patterin taas päälle ja halailla sitä lopun päivää.\nHooo! Lähkärit tuli taas! Jee! Heidän kanssaan on niin hauskaa jutella! Ja ostivatpa suitsukkeita ja kortin. Meinasivat ostaa myös lahjapaperia, mutta käteinen ei riittänytkään ja korttihan meillä ei käy. Paperi jäi tänne odottamaan seuraavaa kertaa.\nAsiak- eikun kollegahan se sieltä tuli! Osti pesupulveria, inkiväärikeksejä pari pakettia ja sappisaippuaa. Löin pesupulverin hinnan sen mukaan kuin mitä näkyi hyllyssä, mutta sehän ei ollutkaan sen hinta, vaan purkissa oli eri hinta! Hyllyssä oleva hinta onkin kilohinta, jos tulee täyttämään oman astian. Huh huh. Onneksi oli helppo korjata. Juteltiin sitten siinä vielä siitä Luontokuvaillasta ja valokuvaamisesta ja siitä, miten ne itse tilanteet voivat sisältää vaikka miten ison tarinan!\nSamaan aikaan tuli toinen asiakas kiertelemään vähän hyllyjä ja vasta kun kollega oli poistunut, tämä kysyi lippuja kyseiseen Luontokuvailtaan. Kolme olisi halunnut, mutta meillä oli vain kaksi jäljellä. Ohjasin sitten hakemaan lisää Filmaxilta, kun he myyvät kanssa. Tänäänhän on tulossa myöhemmin lisää lippuja, kun soitin että lopussa on, niin sitten on taas huomiselle myydä lisää. Hihi!\nTuli puhelu Filmaxilta. Sieltä on kuulemma liput loppuneet kanssa. Hahaha! Eli molemmille tulossa illasta lisää. Ja tässä jo povattiin, että olisi mahdollisesti jopa liikaa jo myytykin. Haha!\nTulipa asiakas kyselemään lippuja Luontokuvailtaan. Jouduin sanomaan, ettei meillä ole ja että Filmaxillakin on loppunut, mutta että huomenna pitäisi taas olla myytävissä. Pyysi sitten varaamaan pari lippua ja osti tummaa suklaata.\nTulipa asiakas, joka halusi ostaa pienen pussin tai laukun, missä voisi kantaa puhelintaan ja silmälasejaan samaan aikaan. Ensin katseli yksiosaisia pusseja ja sitten tajusin esitellä meidän miniolkalaukun, missä oli kaksi omaa pientä osiota. Ensin oli jopa vähän innoissaan tästä, mutta sitten kuitenkin oli ehtinyt ihastumaan hieman sirompaan pussiin, missä oli kirjailtu peilejä mukaan. Kysyi siitä vielä, että päästääkö se väriä valkoiselle paidalle. Sanoin, ettei varmaankaan, mutta kaipa sen pussin voi pestä kaiken varalta. Sellaisen pussin hän sitten osti ja meinasi sorminukkejakin, mutta päätti kuitenkin vielä jättää. Sen sijaan paketti huolinukkeja lähti mukaan.\nJaa'a.. Tänne pamahti sisään pari randomin näköistä miestä, samaan aikaan onneksi sattui tulemaan Luontokuvailtaa varten lippuja, niin en ihan ollut hätää kärsimässä. Kyselivät sitten tarkistaa erään kollegan numeroa ja itse en sitä olisi sanonut, mutta lipuista vastaava sen sijaan sitten otti sen esille ja tämä toinen mies sitten tarkisti ja löysi puhelimestaan sitten numeron. Jostain rummuista ainakin puhelun aikana puhuttiin ja jostain kastista ilmeisesti afrikassa, missä tietyt ihmiset ovat alempana kuin eläimet ja tähän pitäisi saada muutosta. Jotain jotain. Loppujen lopuksi he sitten vielä puhelun ollessa päällä, lähtivät jatkamaan matkaansa.\nOlipa kaikin puolin hämmentävä tilanne.\nAaaaaah! Jes! Asiakas! Tuli ostamaan semmoisen sydänkortin, millaisen oli mm. tilannut tänne! Vitsit! Ihanaa! Ensimmäinen miun myymä sydänkortti! Minusta ne ovat aivan ihania! Ja lämmittää, kun joku muu jakaa saman mielipiteen ja ostaa käyttöön. Hii!\nJälleen tilanne, jossa ovi käy, mutta ketään ei tule sisään. Dun dun..\nUuh aah! Päivä on ohi! Mahassa porisee ja hapottaa. Tarvitsen ruokaa. Vaikkakin yrjöttää.. Hmh.. MUTTA! Ovi on kiinni ja kassa menee laskentaan ja kuitti odottamaan huomista ja kello on kutakuinkin lähemmäs 18:15, ennen kuin poistun lopullisesti kaupalta, suljen valot ja laitan oven tuplalukkoon.\nKeskiviikko, joka jostain syystä tuntui ihan maanantailta\nNäin tämän lehdenjakajan kun olin tulossa töihin. Olin sen verran kaukana, etten pystynyt moikkaamaan inhimillisesti. Ajattelin odottaa, että hän tulisi kaupalle ja moikkaisin sitten.\nPostilaatikossa oli pari kirjettä, joista toinen oli kaupalle. Toinen oli jollekin nimellä. En ainakaan suoraan tunnistanut, että kenelle se voisi olla. Eipä se toisaalta minulle sinänsä myöskään kuulu. Luulen, että tässä kirjeessä on se yksi lasku, mitä ollaan odoteltu.\nLaittelin asiat taas kuntoon kaikessa rauhassa. Tällaiset aamut ovat kivoja. Kun ei tarvitse olla kiire. Ja sitten toimiston puolella muistin: Se tulostuspaperi. Äh.. Unohdin taas ostaa sitä. Tänään kyllä menen käymään kaupassa ja ostan paketin. Joudun kuitenkin odottelemaan, että aviomies pääsee hakemaan, niin sama se on sitten vähän shoppailla siinä oheessa.\nOlin takahuoneen puolella, kun kuulin että joku koitti tulla ovesta. Ehdin juuri näkemään, kun tämä lehdenjakaja luovutti tajutessaa, että ovi on lukossa ja kauppa ei ole vielä auki. Olisin halunnut rynnätä ovelle, mutta hän lähti jatkamaan jo matkaansa. Voi itku. Nyt en ehtinytkään moikata!\nRupesin tutkimaan sitä tullutta laskua ja tarkistin että summa täsmää. Ensimmäisellä laskukerralla summa oli eri ja hämmennyin hieman. Päätin tarkistaa ja laskea summan uudelleen ja tällä kertaa se täsmäsikin. Ilmeisesti oli tullut lyöntivirhe ensimmäisellä laskukerralla. Sitten siinä sitä laskua pohdiskellessa tajusin, että meidän hinnat ovat kyllä nyt ihan väärin lasketut. Eihän niissä ollut mitään alvia valmiiksi. Hinnathan pitää laskea siitä alvillisesta hinnasta, eikä siitä alvittomasta, kun meitä laskutetaan alvillisestikin.\nVoi kollega hyvä, miksi ihmeessä laskit hinnat väärin? Ja miksi minä sokeasti uskoin? Hän varmaan osti sen laukunkin itselleen halvemmalla hinnalla.. Meillä kun on hyllyssä samainen laukku 39e ja kun laskin uuden hinnan näille uusille tilatuille, se onkin 41,80e. Eihän siinä ole kuin vajaan 3e ero, mutta silti.\nVoi itku! Olin niin uppoutunut laskuun, että unohdin katsoa kelloa. Ei muuta kuin ovea avaamaan. Mutta ha! Lehdenjakaja oli jättänyt oven kahvalle lehdet odottamaan, että avaan oven. Hihi!\nKävin sitten laittamassa lohikeittoa tulemaan, kun vähän nälkä olisi ja kylmä. Lämmittäisi mukavasti sitten.\nHuh hah hei! Tulipahan selviteltyä omakin lasku tähän väliin. Soittoaika kun oli vähän hankalaan väliin, niin pakko työajalla soitella. Mutta se oli siinä ja on yksi asia vähemmän muistettavana.\nNiin ja nyt melkein kaduttaa, että söin.. Pysyisi vain sisällä.. Velloo velloo.. Byyh...\nHii! Päivän ensimmäinen asiakas! Kuulemma oli hyvin tietoinen parista ostoksesta, mitä aikoo ostaa, mutta että katselee vielä. Ihasteli kovin sorminukkeja ja sanoi, että ne olisivat täydelliset lasten psykiatriselle puolelle ja aikoo käydä niistä keskustelua siellä, jos vaikka he tekisivät pienen sijoituksen. Kukkaropussukka lähti mukaan. Pesuainettakin halusi ostaa, mutta oli unohtanut purkin kotia. Sanoin, että meiltä kyllä löytyy vielä jotain varastosta, mihin voin myydä. Semmoinen 750ml purkki sitten oli sopivat tähän tehtävään ja pumppasin sen aluksi ihan liian täyteen. Ei edes korkki meinannut mennä kiinni. Jouduin kaatamaan osan takaisin. Mutta sitten sain sentään purkin kunnolla kiinni. Kolme pussia pikakahvia lähti mukaan myös, sekä välipalapatukoita kolme niitäkin.\nTäytyy nyt kyllä sanoa, että olen hieman utelias, että onko ne hyviä vaiko ei. Pitäisi melkein maistaa.\nKylmyys aiheuttaa näläntunnetta. Toisaalta se keitto on kyllä joka kerta ihan liian pieni määrä, joten voin kyllä ihan hyvällä omatunnolla laittaa vähän lisää lounasta kehiin. Sen verran minä tänne viimeksi toin syötävää. Pitäisi riittää perjantaihin asti, vaikka ottaisinkin nyt yhden ylimääräisen.\nTajusin, etten ollutkaan kirjautunut sähköpostiin vielä sisään. Siellä oli kaksi sähköpostia, joista toinen oli roskapostia. En kyllä osaa sanoa juuta enkä jaata siihen sähköpostiin. Vähän siltä vaikuttaa että tarjous on edelleen huonompi vaihtoehto kuin yhteistilaus, josta on ollut puhetta.\n*kuvitteelliset sirkat sirittävät*\nNo juuri pääsin "sanomasta", niin tulikin asiakas. Tuli hakemaan colalimua ja oli sillä tyytyväinen.\nTäytyy sanoa, että melkein kaipaisin tänne sellaista pientä jääkaappia, missä olisi muutama limu säilössä asiakkaille. Siis kun meillä on nyt tuolla takahuoneessa se isompi jääkaappi, missä meillä limuja on, mutta kun se tässä vähän niin kuin on se pointtikin. Sillä välin, kun olen takahuoneessa, kaupan puolella voi tapahtua mitä vain. Ja koska olen vainoharhainen varkaiden suhteen, limun hakeminen takahuoneesta tuntuu todella ahdistavalta.\nVoi että! Ihanaa! Tuli asiakas, mutta esittäytyikin ja paljastui vanhaksi kiltalaiseksi ja tutuksi netistä! Edellisen kerran ollaankin nähty 2011 kesän loppupuolella. Kovin meinasi että olisi ostanut suklaata, mutta koska meillä ei edelleenkään kortti käy, niin sovittiin, että jospa sitten toisella kertaa sitten. Mikään ei kyllä voita hetkellistä seuraa ja tuttuja pyörähtämässä täällä!\nStreami pyörimässä ja patteri lämmittämässä. Kyllä nyt kelpaa!\nMutta kaupan puolesta olisi ihan kiva, jos tänne poikkeaisi asiakkaitakin. Eipä ole ikkunashoppaajiakaan montaa näkynyt.. Onko kaikki tapittamassa jotain urheilua vain?\nHoo! Asiak-- Eikun kollegahan se sieltä tuli! Toi mukanansa kirjeen, jonka ilmoittelen eteen päin, että on tullut. Meinasi ensin ostaa yrttiteetä, mutta päätyikin sitten ostamaan ihan tavallista vihreää teetä.\nKuulemma Suomi voitti Venäjän jääkiekossa. naamakirja on täynnä "JEEEEEEEEEEEEEE!" huutoja ja muita nokitteluja Venäjälle. Ei voi omalta osalta kai sanoa muuta kuin että: Hyvin tehty.\nAsiakas tuli ostamaan välipalaa itsellensä. Otti myslipatukan ja suklaapatukan. Kolikoita kaiveli, muttei tuntunut löytyvän nopeasti tarpeeksi ja oli seuraavana hetkenä tarjoamassa korttia. No eihän se meillä käy. Sitten kaiveltiin niitä kolikoita lisää ja saatiin sen verran kasaan, että myslipatukan osti ja suklaan vein takaisin hyllylle.\nJa tämä päivä päättyykin sitten tähän. Ovi lukkiutuu huomista odotellakseen. Aika laskea kassa kuntoon ja laittaa kuitti odottamaan paperia. Mitä menenkin ostamaan heti kaupasta, kun pääsen täältä lähtemään.\nLähettänyt Sieggis klo 8.02 2 kommenttia:\nByyh, aamusta juuri kun piti töihin lähteä, niin herra yrjö tuli kylään ja palvoin hetken aikaa pönttöä. Ei oikein ollut fiilistä lähteä töihin, mutta raskaus ei ole mikään tekosyy jäädä kotiin.\nSitä paitsi, minulla oli mukana kasa vaihtorahaa, joka piti anyway tuoda kaupalle.\nPääsin kaupalle ja kiireen vilkkaa aloin valmistelemaan päivää. Kassan kohdalla kaikki tyssäsi. Oli jätetty lappu, ettei päiväkassakuitti ollut tulostunut niin kuin piti. No niinpä näytti. Kaikki oli tulostunut yhdelle riville! Noh, näytti kuittirulla olevan muutenkin lopussa, niin vaihdoin sitten sen.\nNiin ja kassa oli päällä, kun tulin kaupalle.. Mutta ehkä se oli jätetty syystäkin, vaikka eipä se auttanut asiaa. Yritin tulostaa uudestaan päiväkassakuitin, niin eihän se tietenkään sitä antanut. Tälle päivälle vain tuli päiväys ja nollaa täynnä. Joten, piti ottaa sitten se toinen rulla siitä vierestä sitten. Journal-rulla. Normaalisti se vaihdetaan vasta sitten, kun koko rulla on käytetty loppuun, mutta pakko se oli ottaa pois, että saisin kopioitua lauantain kuitin ja myynnit.\nMutta eihän asiat mitenkään voineet mennä niin kuin piti. Kopiointi tulosti vain tyhjää. Ilmeisesti pitäisi ihan skannata, että saisin kuitin esiin. Tai sitten tuo tulostin ei yksinkertaisesti kykene tulostamaan mustana, jos teksti on liilana. En osaa sanoa todellista syytä.\nTajusin, että kaupan ovet olivat vieläkin kiinni! Argh! Sen siitä saa, kun jää selvittelemään. Onneksi tajusin ajoissa. Ovet auki, päivä uus!\nJa sitten palasin sen kuitin pariin ja päätin tylysti kirjoittaa koko kuitin wordissä uusiksi ja tulostaa sellaisena. Ei tässä oikein muutakaan voi. Pakko sinne tilitoimistolle on kuitti antaa. Tällä mennään.\nSähköpostin puolella oli neljä viestiä, joista kaksi roskapostia ja kaksi ihan asiaa.\nSain tehtyä päiväkassatositteet ja päivitettyä pääkassakirjaa. Puuh lääh.\nTajusin tässä, että pitää laittaa taas näyteikkunaa uusiksi.. Koska ystävänpäivä meni jo.. Argh! Mitä ihmettä minä laitan sinne?\nAviomieheni toimitti pikkusiskonsa avustuksella lounaaksi Hesburgerista kana-aterian! Jee!\nAsiakas! Mutta tulikin hakemaan vain Voima-lehden ja Maailmankauppalehden. Jospa se jälkimmäinen lehti innostaisi palaamaan takaisin ja hakemaan jotain kivaa.\nPari nuorta asiakasta tuli kaupalle. Kiersivät ja kaarsivat. Pieni perhe parin lapsen kanssa tuli myöskin kauppaan. Kuulemma lapset eivät uskoneet että yhden kaupan sisään mahtuu koko maailma. Kovin ihastelivat ja tutkivat kaikkia esineitä, mitä vastaan tuli. Lopulta ensimmäiset kauppaan tulleet olivat teepaketin kanssa tulossa kassalle, kun toinen huomautti, että täällä ei käy kortti. Paketti meni takaisin hyllyyn. Ehkäpä toisella kertaa sitten.\nPieni perhe sen sijaan päätyi ostamaan lapsilleen parit huolinukkerasiat ja kaikki viisi pientä papukaijaa!\nSähköpostin puolelle oli tullut pari roskapostia.\nHii! Asiakas! Tuli kyselemään huolinukkeja ja ette usko, miten ihanaa on voida sanoa, että täältä löytyy! Ne kun loppui silloin aikaisemmin ja maahantuoja sanoi, että lopettaa hommat, niin mistäs me sitten niitä oltaisiin enää saatu, mutta onneksi sitten yhteistilauksessa löytyi tuotelistalta niitä, niin otettiin heti iso satsi, että varmasti riittää!\nSinne meni johonkin ihan esitelmämateriaaliksi yksi paketti ja mahdollisesti tulee ihmisiä täältä sen perästä sitten johonkin rakoon hakemaan omansa.\nSähköpostiin oli taas tullut roskaposti. Dun dun duu.\nHalailen taas patteria. Jotenkin paleltaa ihan käsittämättömän paljon! Ja vetoa on joka suunnassa ja hyrrrrr!\nTuli asiakas ja ihmetteli täältä itselleen kännykkälaukkua, mutta oikein sopivaa ei sitten kuitenkaan löytynyt. Valokuvailtaa varten meinasi ostaa lippuja, mutta eihän meillä kortti käy, niin piti ohjata sitten ottomaattien suuntaan.\nNo sieltähän hän tulikin melkein heti perään. Kolme lippua meni hänelle. Vielä näytti lippuja onneksi riittävän. Oli muuten ensimmäiset liput, jotka myin! Jee!\nAsiakas! Tuli hakemaan pesupussia pesupähkinöille, kun edellinen kuulemma on kadoksissa. Osti siinä samalla sitten vielä teetäkin.\nAika taas karata kotiin tältä päivältä. Ovi säppiin, kassa laskentaan ja kuitti odottamaan huomista.\nLähettänyt Sieggis klo 8.03 Ei kommentteja:\nAamu meni todella tiukaksi, vaikka heräsin ajoissa. Kuski ja ystävä sen sijaan nukkuivat vähän pidempään ja sain hoputella lähtöön.\nRynnin punaisien valojen aikana autosta ulos kaupalle, etten myöhästyisi niin pahasti kaupan avaamisesta. Äkkiä kaupan sisään, kamat nopeasti paikoilleen, rahat kassaan ja ovi auki. Ystävä olikin jo odottamassa oven toisella puolella.\nIkkunaan kiinnittelin pari esitettä. Isommat esitteet laitan sitten maanantaina. Tai ainakin toisen.\nKuten ennenkin, meillä ei kortti käy ja pääsin ohjaamaan ystäväni ottomaatin suuntaan. Kovasti olisi tahtonut heppalippaan ostaa, mutta.. Gotta get that money first.\nKäteisen kanssa paljon helpompi tehdä kauppoja ja näin ystäväni sai omistukseensa hevosen.\nJuonimme lounaan kiinalaiseen. Kyllähän puolessa tunnissa ehtii mättämään vaikka ja mitä naamariin. Vaikka ahmiminen ei kyllä ole kaikista terveellisintä. Mutta koska aikaa ei ole sen enempää, niin minkäs teet.\nSähköpostin puolella oli kaksi postia, joista toinen oli ihan asiaa ja toinen oli roskaposti. Edelleen kaipaisin sitä filtteriä, mutta ainakaan tähän mennessä en ole löytänyt sellaisia hienouksia tuosta järjestelmästä.\nEdellisen päivän päiväkassatosite on hyvä hoitaa näin heti aamusta, niin ei tarvitse päivällä sitä enää miettiä, saatika jättää maanantaiksi, kun silloin on anyway perjantain ja lauantain kuitit odottelemassa.\nJos sitä vaikka kävisi lounastamassa ystävän kanssa paikallisessa, Kun Ming, kiinalaisessa ravintolassa.\nLounastelut lounasteltu, suorastaan vain kierin takaisin kaupalle, kun söin itseni niin täyteen.\nPäätin mopata kaupan lattiat, koska olivat päässeet kurastumaan tässä välissä melkoisesti. Ei nyt niin pahasti kuin voisi kuvitella, koska osa jäljistä oli aamusta jo kuivuneet ja lattian väritys häivyttää aika tehokkaasti kaiken lian. Mutta tietoisuus siitä, että siellä on kuitenkin ne olemassa, häritsi. Pakko siivota pois!\nSen perään sitten aloin järjestämään vähän kahvihyllyäkin uusiksi, kun Altura kahvi loppui ja hyllyllä oli reikä. Nyt ovat hyllyt taas siistimmän ja täydemmän näköiset!\n[Ystävä_assari edit] Ostin myös suitsukkeita ja telineenkin! Assari,,, kuittaa.\nJee, vahdin vaihto. Ei muuta kuin vaatteet niskaan ja vapaalle!\nPiia the kauppias ja ystävä assari, kuittaa!\nLähettänyt Sieggis klo 4.55 Ei kommentteja:\nAutoa viedessä jouduin pysäyttämään tien poskeen. Hengittelin syvään ja toivoin, etten joutuisi oksentamaan julkisesti. Paha olo velloi pois hiljalleen ja pystyin hyppäämään takaisin auton kyytiin ja ajamaan loppuun asti aviomiehen työpaikalle. Byyh, ei kiitos tällaisia aamuja yhtään sen enempää! Not fun!\nPostilaatikolla oli kaksi kirjettä. olin melko tyytyväinen, että päätin sittenkin mennä tarkistamaan - olin siis aika jäljessä aikataulusta ja harkitsin vakavasti, että katsoisin postit vasta huomenna.\nÄkkiä kauppaan, valot päälle, avaimet ja kännykkä, kirjeiden kanssa pöydälle. Ulkovaatteet takahuoneeseen. Lounasta en uskalla vielä lämmittää ja syödä - tulee vielä vauhdilla ylös.\nPuuh lääh! Ovi auki ajallaan!\nSähköpostin puolella oli pari uutta postia, mutta toinen oli vain roskapostia, niin se lensi kuin leppäkeihäs.\nAi tänään on abi-päivä? Hahaha! Kuulin vain ihan huisia kiljumista ja huutoa ja kurkkasin ikkunasta ulos, niin abi-rekkahan se siinä, lastillinen abeja kyydissä. Hihi! Pari karkkia tänne suuntaan ei kyllä olisi ollut lainkaan pahasta. Abi-päivät oli koulussa ollessa aina parhaat. Oh niitä päiviä.. Vieläkin lapsettaa.\nHii! Asiakas! Tuli ostamaan banaanilastuja kun olivat kuulemma todella hyviä. Alkaa olemaan hyllyssä viimeiset jäljellä. Pitänee jossain kohdassa tilata niitäkin lisää.\nSoittelin yhteistilauksesta puuttuvista tuotteista ja tehtiin siitä sopimus, että saadaan niistä hyvitystä seuraavan tilauksen kohdalla. Tai ehkä jopa jo tilatuista tuotteista, joista ei ole vielä tullut laskua.\nJopas! Asiakas ja perään kolmet lisää! Ensimmäinen tuli shamppoota hakemaan ja kahvista kyseli. Osasin neuvoa lähinnä pikakahvit ja Alturan, koska niistä on eniten kehuja tullut. No sinneppä lähti shamppoo pullo ja Altura pussi.\nPerästä kolme muuta tutkiskelivat paikkoja kovin ja lopulta yksi heistä osti parit pienet hamppunarukerät. Vielä siinä jälkikäteenkin ihastelivat yhtä sun toista, mutta isäntä oli ilmeisesti nähnyt jo tarpeeksi ja osittain hoputti naisväkeä tulemaan perästä ulos, kun oven avasi ja puhui jostain, minkä ehtii näkemään ehkä vielä vilaukselta.\nJee! Asiakas! Tuli kuulemma varsinaisesti sokeria hakemaan, mutta halusi katsella vielä ympärille. Sanoinkin, että nyt on hyvä hetki katsella, kun meille on tullut tänne kaikki uudet tuotteet. Muutamia laukkuja tuntui sillä silmällä katselevan, mutta ei tarttunut kuitenkaan mukaan. Sen sijaan kissa-kortti osui makuhermoon ja päätyi kassalle asti. Kovin kehuskeli ruokosokeria ja sanoi, että ero on huomattava tavalliseen sokeriin. Että ei kyllä halua palata sen käyttöön, koska ruokosokeri yksinkertaisesti maistuu paremmalta.\nJännää, kehuja on tullut niin paljon, että oikeasti alan harkitsemaan testaamista. Ainakin leipomisessa!\nJos vaikka nyt uskaltaisi lounastaa. Nälkä olisi.\nJa kylmä. Pitäisi varmaan laittaa patteri päälle.\nTässä lounaan lämpiämistä odotellessa ajattelin, että voisin hoitaa eilisen päiväkassatositteen kirjaamisen ja pääkassan päivittämisen. Diu diu!\nNiin ja sähköpostiin oli tullut roskapostia.\nKoska naamakirjassa on hiljaista, on aika käydä kurkkimassa ircin puolella, onko siellä elämää!\nSähköpostia oli tullut. Hyvitykset on nyt reilassa ja lasku tulossa. Jee!\nOlinpa sitten itse itseni asiakas. En voinut enää vastustaa kiusausta. Dun dun DUUU!\nTässä tulin miettineeksi, että pitäisiköhän tehdä pientä ehostusta ja päivitystä tähän meidän maailmankarttaan ja tuotteiden näkyvyyteen, että mistä mikäkin on kotoisin:\nJotenkin tuo on vain ihan sekamelskan näköinen kaikkine esitteineen ym, mitä kukaan asiakas ei jää edes oikeasti tutkimaan. Ennemmin muksut ovat olleet mielissään, kun ovat nähneet, mistä sorminuket (Peru) ovat kotoisin.\nJos ottaisi vaikka yksittäisiä valokuvia tuotteista ja laittaisi ne tuonne näkyviin, niin olisi paljon selkeämpää ja visuaalisesti viihdyttävämpää!\nPitäisi vain suunnitella ensin, että mitkä tuotteet nostetaan esille. Pakko niiden on olla sellaisia, mitä meiltä tulee löytymään aina hyllystä.\nAsiakas! Jee! Inkiväärikeksejä tuli kyselemään. No kyllähän meiltä löytyy. Muisteli tarjousta, mutta sehän meillä meni jo ohitte kuun alkupuolella. Ostipa silti pakkauksen ja kehui kovin, että tykkää, kun ei ole niin makeita ja löytyy muutakin makua.\nTuli lukiolta joku herramies tuomaan mainoksia Haiti-koulun hyväksi tehtäviä tapahtumia varten. Täytyypä laitella nekin esiin. Menee vähän ikkunat kyllä täyteen tätä menoa. Huolestuttavan puoleista.\nSiellä kyllä taisi olla yksi lappu, jonka saa ottaa ainakin johonkin väliin pois.. Pitäisi merkata kalenteriin ylös, että milloin saa ottaa minkäkin esitteen pois. Höhö.\nTaas se hetki, kun kaupan ovet sulkeutuvat tältä päivältä.\nKassassa raksuttaa vielä päivän kuitti, kun kannoin jo kassan pois. Kuitin katson kutoon huomenna. Kassan lasken valmiiksi huomista varten, ennen kuin karkaan omille teilleni.\nTässä tapauksessa vastaanottamaan ystävääni bussiasemalle!\nLähettänyt Sieggis klo 8.05 Ei kommentteja:\nByyh, huono olo kulminoitui lyhyeeseen pöntönpalvontaan. Sinne meni minun aamun vitamiinit.\nEi se töihin tulemista kuitenkaan estänyt. Etova olo meni ohi kutakuinkin siinä samalla.\nPostilaatikko oli kutakuinkin edelleen yhden kirjeen taktikalla. Mutta eipä ole meille. Sama siellä viruu vieläkin. Se toinen yhtiö ei oikeasti taida kovinkaan usein tarkistaa postejaan...\nValot päälle, avaimet ja kännykkä pöydälle, ulkovaatteet takahuoneeseen. Lounas odottamaan pöydälle lämmitystä.\nEi mutta hei! Kävin eilen nostamassa rahaa, että saan maksettua ostokset, jotka ovat täällä erikseen minua odotelleet! Hii! Ja ei haittaa, vaikkei tulisi muita asiakkaita ollenkaan, koska mie iskin juuri puolitoistasataa juuri kassaan. Hihi!\nHip ja hei, kauppa on jälleen auki asiakkaille!\nSähköpostin puolelta löytyi kolme postia, joista yksi oli ainoa asiallinen.\nHiukan oli jäänyt rästiin päiväkassatositteita (yksi oikeastaan), niin teinpä ne nyt sitten ja päivitin pääkassan. Pitää muistaa jossain kohtaan käydä rikkomassa rahaa, että saadaan valokuvailtaa varten pohjakassaa.\nOho, oli tullut lisää sähköposteja. En kyllä nyt ole ollenkaan varma, että pitäisikö niitä nyt lähettää eteen päin, vai onko ne enemmän vain ilmoitusluonoisia asioita. Hmm..\nTänään olisi tarkoitus siivota kauppaa vähän, kun täällä on pakkausroskia siellä täällä. Mutta ensin: Lounas!\nSe lehteä jakeleva mies tuli ja moikkasi! Jee! Samaan aikaan sisälle tuli PizzaTaxin mies ja kysyi, että ollaanko me tilattu pizza tänne. Sanoin, etten minä ole tilannut. Sitten kysyi, että onko tämä kakkonen. No, sanoin, että kaikki tässä on kakkosta, että kannattaa varmaan soittaa tilaajalle.\nMutta olisihan se jännää tilata PizzaTaxi tänne.. hmmmm!\nJoku soitti kaupalle markkinoinnista. No enhän minä siihen osannut mitään vastata. Annoin numeron, mistä asiaan ehkä jopa osattaisiin sanoa juu tai jaa.\nOperaatio: Taittele kaikki paperiroskat mahdollisimman pieneen tilaan, jotta saan vietyä ne paperinkeräykseen yhdellä kertaa. Paperitollot vie meinaa aika turhauttavan paljon tilaa ihan turhaan!\nAika laittaa kauppa hetkeksi kiinni ja roudaa vähän roskia roskikseen.\nRoskat ovat saaneet ansaitsemaansa kyytiä. Liekö aika muistaa kastella kukka! Hihi!\nHoo! Päivän ensimmäinen asiakas! Jee! Tuli ostamaan rokeria ja haudutettavaa roobiosta. Kuikki sitten kauppojen jälkeen vielä lompakoita vähän sillä silmällä, josko ensikerralla sellainen lähtisi matkaan.\nPääsin juuri puhelimesta varainhoitajan kanssa, kun kollega ilmestyi hakemaan hänelle tuotua pussia.\nSisään tuli asiakas. Kierteli ympäriinsä ja valitsi muutaman napin itsellensä. Sisään tuli toinenkin asiakas, joka olikin ilmeisesti ensimmäisen asiakkaan tuttu, ellei jopa sukulainen. Tämä valitsi itselleen lompakon. Kassalla tuli vastaan jälleen kerran: "Niin teillä ei tainnutkaan käydä kortti.." Jep, ei käy vieläkään. Ei auttanut kuin ohjeistaa lähimmälle automaatille.\nSieltähän he sitten tulivat käteisen kera. Vähän ennen poistumista ensin tullut tarkasteli keraamista koria ja kovin ihasteli, mutta päättivät kuitenkin jatkaa matkaansa. Kuulemma Espooseen piti ennen kuutta ehtiä.\nHii! Lähkärit tuli pyörähtämään! Siinä ehdittiin taas jutella niitä näitä (puhuttiin mm. Minecraftista, Skyrimistä ja Starcraftista) ja ihastella uusia tuotteita, kun tuli toinenkin asiakas. Hän valitsi itsellensä neljä sydäntä, mutta koska meillä ei kortti käy, hän päätti että tulee huomenna uudestaan hakemaan ne sydämet. En kyllä laittanut niitä minnekään erikseen, että jos joku päättää ostaa ennen häntä yhden punaisen, niin sitten en mahda sille oikein mitään.\nLähkärit päätyivät lopulta ostamaan suitsukkeita, huolinukkeja ja avaimenperän. Mysliäkin oli tarkoitus ostaa, mutta koska ei ollut oikein tilaa repussa, niin ne jäivät odottamaan hyllyyn. Ehkäpä sitten taas ensikerralla.\nJES! PÄIVÄ ON OHI! Ovi lukossa, kassa laskennassa ja kuitti odottamaan huomista.\nJos sitä vaikka menisi kiinalaiseen syömään hyvyyksiä, kun koko päivän tehnyt enemmän ja vähemmän mieli. Ei kyllä mitään käsitystä, mitä tilaisin, mutta eiköhän himot ohjaa oikeaan suuntaan! Hihi!\nPostilaatikko oli samassa jamassa kuin edellisenäkin aamuna. Nothing special.\nKaupan puolella lykkäsin eilen ottamani summan pienempinä yksikköinä takaisin kassaan. Vaihtorahaa nääs. Takahuoneen puolella laitoin maksalaatikon odottelemaan, että saan aikaiseksi syötyä. Vähän äklöpöklöttää taas kaikki..\nOrjallisesti kauppa auki ja koneelle valumaan.\nHuu! Asiakas. Teetä kyseli heti alkuunsa ja pienen pohdinnan jälkeen otti mustaa teetä. Kaveriksi tumminta suklaata mitä meidän hyllyiltä löytyy. Lopuksi vielä kävi ihastelemassa meidän uutuuksia ja puheli, että tulisi pyörähtämään vielä uudestaan.\nOh! Kollega tuli hakemaan kuulemma sokeria vain, mutta niin siinä kävi, että piti ihan ihastella mein uutukaisia tuotteita. Kyllä silti päätti pysyä ihan sokeri + tee linjalla. Paremmilla rahoilla sitten. Mutta kuinkas kävikään, kun kassaan piti lyödä 12,25, niin löin onnellisesti 21,25. Onneksi se oli näppärästi korjattavissa. Ihmettelin vain, kun palautettavissa rahoissa seisoi paljon isompi luku kuin mitä piti alunperin olla!\nPikainen puhelu omia asioita hoitaakseni, kun soittoaika on 13-14:00. Sen jälkeen näyteikkunoiden kimppuun!\nAsiakashan se sieltä tupsahti kesken näyteikkunan tyhjennyksen. Ei muuta kuin palvelemaan sitten vain! Koria kaipasi kukkaruukulleen, myin sitten amppelista yhden (pitää siihen keksiä tilalle joku toinen). Sen lisäksi mukaan lähti roobios-teetä, pari suklaalevyä, muutama myslipatukka, inkiväärikeksejä ja neljät kivisydämet. Siinä sitten kassan puolella tuli vastaan taas tämä "kortti ei käy"-tapaus. Ei muuta kuin asiakas ottomaatille. Onneksi huomasin oman lyöntivirheen, niin sain peruutettua sieltä yhden sentin myslipatukat ja korjattua takaisin yhden euron myslipatukoiksi. Hih!\nNo sieltähän se asiakas sitten palasi. Maksu hoidettiin näppärästi alta pois ja asiakkaan ei tarvinnut edes kassia ostaa, kun kaikki ostokset menivät nätisti korin sisällä.\nTakaisin näyteikkunan kimppuun! Ainiin, jossain välissä piti syödäkin... Ehkä käynkin ensin laittamassa ruoan lämpiämään ja sitten menen jatkamaan näyteikkunan parissa.\nLounastauko! Näyteikkunassa jo kolme sydänhuivia! Kiitos äidin ihanasta vinkistä!\nJa takaisin näyteikkunan kimppuun! HAIJAH!\nTulipa sitten kesken hintalappujen näpyttelyn asiakas. Nyt en kyllä kuollaksenikaan muista, ostiko hän jotain vaiko ei, kun hyvä kun ehdin istahtamaan takaisin hintalappujen pariin, kun tuli toinen asiakas. Hän osti pari pientä punaista sydäntä. Asiakkaalta puuttui 10cnt, niin päätin sitten antaa sen verran anteeksi. Menkööt minun kukkarosta sitten vaikka.\nOlen ihminen, jolla alkaa päässä soimaan biisejä avainsanoista. Voitte kuvitella, miten hulluksi alan tulemaan, kun täällä on tuotteita Keniasta. (Tämä on soinut päässäni viimeiset pari päivää: Weebl's Stuff - Kenya)\nNoniin, nyt on taas teidän vuoro päästä ihailemaan miun aikaansaannoksia.\nElikkä, ensimmäisenä tietenkin meidän ovessa roikkuva lappunen:\nNäyteikkuna näyttää kutakuinkin tältä:\nSydämet ovat siis huiveja. Ikkunassa roikkuu teipattuna\nikkunakoriste kukkasia med sydänhintalappu. Hihi!\nJa itse kuvaaja näkyy komiasti heijastuksena... Hups!\nJa lopuksi, mutta eipä vähäisimpänä, uudet tuotteet, jotka unohdin eilen näyttää:\nKyllä, ihania kortteja! Bangladeshista, 2,90e/kpl.\nSitäkin ihanampia eläinhahmo naulakoita! Indonesiasta, 6,55e/kpl.\nUusi kolikkokukkaro, pöllö. Intiasta, 4e/kpl.\nTuli asiakas, joka tuoksui hyvin vahvasti tupakalle ja oli jokseenkin muutenkin suttuinen. Pyysi rikkomaan 20 euron setelin. Sanoin, ettei me voida rikkoa rahaa, kun meillä on niin pieni vaihtorahakassa. Päätyi sitten ostamaan suklaapatukan ja sai vähän pienen kierron kautta rikottua rahansa.\nTällainen turhamainen sidenote: Minä en normaalisti välitä ulkonäköehosteseikoista oikeastaan tuon taivaallista, mutta välillä tekee mieli maalata kynnet ihan vain siksi, että minun kynnenaluset ovat kakkaimureita ja ne ovat aina sieltä täältä mustina. Blää!\nKoitin hetken aikaa etsiä sorminukkeja, jotta voisin tarkistaa, oliko kaikki tulleet - vaikka ne kyllä olivat merkattu, että kaikki olisi.. Not sure. Puhumattakaan siitä, että olisi kiva laittaa kaikki esille.\nAsiakas! Paahtoi suoraan teeosastolle ja nappasi melko nopeastikin pari pakettia. Sittemmin jutustelun myötä selvisi, että koulun arpajaisiin oli katsomassa jotain kivoja juttuja lahjaksi. En ehtinyt edes kehua lakritsateetä, kun hän paketin hyllystä nappasi. Kerroinkin sitten että se on huisin hyvää ja ei kaipaa edes sokeria tai hunajaa kaveriksi, kun on niin makeaa omasta takaa. Nappasi sitten itsellensäkin yhden paketin. Olen mie hurja myyjä! Niiden kaveriksi lähti vielä parit saippuat.\nOlin juuri karkaamassa takaisin sorminukkejen kimppuun (asettelemaan lähinnä esille pyykkipoikien varsiin), niin tulikin takaisin ja meinasi kysyä kelloa, kun huomasi, että meillä olikin tuossa seinällä näkyvillä. Karkasi sitten uudestaan matkoihinsa kovin tyytyväisenä.\nHii! Asiakas! Tuli hakemaan kirkkokahvia. Oli muuten sellainen henkilö, jolta puuttui osa sormista. Tuli ihan ukki mieleen.. Voi sitä riipaisua sydämen pohjalla.\nPäivä pulkassa. Ovi lukkiutui ja kassa meni laskentaan. En jaksa siivota kyllä tätä vallitsevaa sotkua täällä toimiston puolella. Vien roskat vaikka huomenna. Tänään ei jaksa. Väsy.. Toivottavasti saan kyydin aviomieheltä kotiin.\nLähettänyt Sieggis klo 8.02 Ei kommentteja:\nAamulla kävellessäni kauppaa kohden, kuuntelin, kun lastentarhasta kuului tiukka lapsen ääni: "Aikuinen!" Siellä oli ilmeisesti jotain kränää keskenään. "Aikuinen!" Pääsin kutakuinkin vierelle asti ja näin kolme lasta, joiden luokse yksi aikuisista oli sitten tullut.\nSiinä oli kaksi tyttöä ja poika. "Ootko sä tullu tänne sotkemaan tyttöjen leikit?", aikuinen kysyi pieneltä pojalta. "Meeppä nyt tonne muualle leikkimää", hän jatkoi, kun sitten en millään pystynyt pitää suutani kiinni, käännyin kannoillani ja sanoin kovaäänisesti (olin kävellyt jo hiukan pidemmälle): "Kyllä pojatkin voi leikkii tyttöjen kanssa!" Johon aikuinen komppasi: "Nii!"\nEn osaa sanoa miten tilanne ratkesi, mutta mietin itsekseni, että ei siihen tarvita muuta kuin reilua peliä, niin kyllä kaikki kolme ihan varmasti pystyisi leikkimään yhdessä, eikä tarvitsisi olla jaoittelua: "tyttöjen leikit" ja "poikien leikit".\nPostilaatikossa roikkui edelleen sen toisen firman posti. Kello alkoi olla ihan rehellisesti lähemmäs 11:00, kun tulin vasta kaupan sisään ja rynnin äkkiä riisumaan ja kurkin viestejä sieltä täältä, samalla kun koitin päästä mahdollisimman nopeasti käsiksi pohjakassan rahoihin, että saisin kaupan auki niin nopeaan kuin mahdollista.\nKaupan ovet auki. Huh huh. Noh, ei se haittaa, että muutama minuutti meni yli.\nHuomasin että useamman tilaamamme kissan hännänpää oli mennyt poikki. Voi että harmitti! Päätin kuitenkin, että ostan ainakin itse yhden kisuista ja liimaan hännän vain takaisin paikalleen. Ehkä joku muukin kaupalta ihastuu noihin kisuihin ja tekisi saman. Ehkäpä minun pitäisi liimata valmiiksi molemmat ja sitten laittaa vain tuonne kaupan henkilökunta myymälään esille ja mainita, että se on korjattu yksilö, jota ei kuitenkaan voi asiakkaille enää myydä.\nAvasin koneen ja tarkistin sähköpostin. Siellä oli kasa posteja odottamassa, joista kaksi oli kyllä ihan roskapostia vain ja neljä muuta oli asiaa. Eikun se yksi oli kanssa roskaposti, se vain sattui olemaan hämysti kunnollisten postien välissä..\nAloitin myös askartelemaan sydämiä loppuun, nyt kun niitä tarvittaisiin! Mietin että pitäisiköhän käydä Kirjakaupan puolelta ostamassa jotain sydäntarroja tai mennä peräti Latvalaan asti hakemaan.\nKotoa toin oman liiman, kun muistin, ettei kaupalla vieläkään ole omaa.\nKävin laittamassa lounaan lämpiämään, samalla kun päätin kirjoitella päiväkassatositteet viikonlopun jäljiltä ja päivittää pääkassan.\nAloitin tilausten läpikäymisen ja purkamisen ja esillepanemisen! Ja sitten kun kaikki on paikoillaan, KUVIA!! Naamakirjaan mainokseksi ja tänne näytille, niin tiedätte, millaisia ihanuuksia on tullut!\nAsiakas! Tuli huolinukkeja kyselemään ja meille kun on juuri tullut niitä lisää, niin kyllähän meiltä löytyi tarpeeseen! Jäätiin sitten yhdestä isommasta amppelista keskustelemaan, miten kätevä sinne on laittaa tavaroita jne.\nJa ennen kuin edellinen kerkesi edes ulos, niin tuli kaksi lisää, joista toinen päätyi ostamaan korin ja amppelin. Myin tosin yhdestä amppelikokonaisuudesta sen keskimmäisen korin, mutta hey, jos kauppa käy, niin miksipä ei!\nJatkukoon hinnoittelu ja tarkistaminen, että kaikki ovat tulleet.\nHoo, tuli asiakas kesken järjestelemisen, mutta se nyt ei haittaa. Osti tummasuklaapatukan ja lähti tyytyväisin mielin pois.\nTässä juuri tarkastelun kesken huomasin, että ainakin yhdet tuotteet puuttuu, vaikka on merkattu, että löytyy.. Kunnes kävin etsimässä jo asetelluista tuotteista ja siellähän ne olikin.. Jepulis.\nKollega pamahti paikalle hakemaan viimeiset inkiväärikeksit, jotka tuolla takahuoneessa odotteli ostajaansa. Sinne meni, hei hei. Siinä ennen kuin hän karkasi eteenpäin, kertoi vielä yhtä sun toista valtuustoista ja siitä, miten eri paikkakuntien hiilipäästöt laskettiin ja Helsingissä oli kuulemma pienempi kuin pienemmillä paikkakunnilla. Mutta se taas liittyi maatalouteen. Mutta sitäkin hän kovin kyseenalaisti, koska kaikki heinä ym. sitoo hiilipäästöjä taas senkin edestä, että ehkä kaikki mittaukset pitäisi tehdä vähän oikeammin. Puhumattakaan siitä, että ei kai se sen pienen paikkakunnan päästö ole, jos sen läpi menee moottoritie.\nMielenkiintoisia aiheita, joita on syytä pohtia!\nAsiakas! Tuli kyselemään jalkahierojia. Olin juuri ottanut kaikki hierojat pois näytiltä ja kaikki asiat oli vähän kesken, niin kävin sitten sukkelaan nappaamassa hierojat käsiini ja kurkkasin pikaisesti niiden hinnan ja näytin asiakkaalle. Kolmet hän siitä valitsi. Samaan aikaan tuli tuttu toinen asiakas, joka haki suitsukkeita. En ihan ehtinyt kunnolla palvelemaan häntä, kun käsissä oli vielä hierojat ja kävin ne laskemassa alas. Nuori mies näytti rahat ja suitsukepaketin ja moikkasi, kun nyökkäsin, että on ok.\nLopuksi pääsin palvelemaan tämän ensin tulleen asiakkaan loppuun asti. Huh huh!\nAsiakas! No eipä ollutkaan. Sieltä tuotiin kollegalle tavaroita. Lappu pussiin ja odottamaan, että tulee hakemaan.\nMUISTIN KASTELLA KUKAN!\nNoniin! Nyt kun tuotteet on aseteltu ja.. ainiin... näyteikkuna pitää laittaa uusiksi.. Noh, huomenna sitten. Tänään en enää jaksa.\nMUTTA! Tässä on näitä meidän uusia tuotteita:\nLeppäkerttu, koala (näyttää vähän kissalta) ja papukaija.\nPieniä avaimenperä kukkaroita kirahvin kuvalla!\nNiin no, hyrriähän nämä. Intiasta, 1,50e/kpl.\nKukissa ilmeisesti käytetty simpukankuorta. Filippiineiltä.\nKirahveja! Keniasta, 14e/kpl.\nEhjänä selvinneet kissat! Indonesiasta, 9,35e/kpl.\nVesipuhveleita, jotka on minun mielestä lehmiä! Indonesiasta, 7,45e/kpl.\nOtin itselleni yhden, hihihi! (Sen häntä oli vähän kärsinyt.)\nKissa, koala, hämähäkki. (Viimeksi mainittu on ihan selkeästi!!)\nMerirosvo, tassineito, prinssi, Lumikki.\nKana, Pikachu, pässi, kirahvi ja Tiikeri. Perusta, 3,70e/kpl.\nVoisin ostaa kyllä yhden jokaista! Ihania!\nLasisydämet. Intiasta, 5,60e/kpl.\nTämä sydän on alabasteria. Intiasta, 5,60e/kpl.\nKivestä veistelty ja kaiverreltu teksti.\nJos ei ensimmäinen tätä sarjaa, niin viimeistään tämä on minun lemppari. Keniasta, 4e/kpl.\nNämä ovat pienempiä kivisydämiä, kuin yllä olevat. Kaiverrettuja kaikki.\nTämä ei mahtunut edellisten kanssa samaan kuvaan. Keniasta, 3,30e/kpl.\nSitten olisi vielä semmoin eläinhahmo naulakot, mutta arvatkaapa muistinko ottaa kuvaa.. Puhumattakaan korteista. Dun dun.. Ei kaikkea voi muistaa!\nOho! Niin se aika rientää! En tajunnut katsoa kelloa ollenkaan! Ovi säppiin, kassa laskentaan ja kaupungille ihmettelemään uutta lamppua aviomiehen kanssa.


Kotimaa Julkaistu 05.07.2005 10:58 (Päivitetty 06.07.2005 07:05)\nTulipalo on tuhonnut Eko-turbo uusiorengas -yhtiön rengashalleja Pohjois-Pohjanmaalla sijaitsevassa Kestilässä. Tulipalossa tuhoutui kolme hallia, yksi varasto ja 21 000 rengasta. Myös kolme hehtaaria läheistä metsää paloi.\nPalon jälkisammutus jatkuu edelleen. Palokunta on onnistunut rajaamaan tulen niin, että se ei uhkaa lähistön rakennuksia eikä varsinkaan rengashallien tuntumassa sijaitsevaa sahaa.\nPalo aiheuttaa tuotantolaitokselle vähintään 3,5-4 miljoonan euron vahingot. Lisäksi Kestilän kunta joutuu tulevaisuudessa tiukille, sillä kunta omistaa palaneet kiinteistöt. Kunta ei vielä pysty tarkkaan arvioimaan vahinkoja, mutta jotain suuntaa kunnan budjetin kiristymisestä antavat hallien neliöhinnat. Uudelleen rakennettuna kiinteistöille tulee hintaa 500-600 euroa neliöltä.\nMyös pienen kunnan työllisyydelle tulipalo oli kova isku. Tuotantolaitoksessa työskentelee noin 20 henkilöä, joille yritys järjesti heti kriisitilaisuuden. Heidän työnsä on nyt keskeytyksissä. Yritys aikoo kuitenkin jatkaa toimintaa.\nTurma ei aiheuttanut henkilövahinkoja. Palon sytyttyä viranomaiset kehottivat asukkaita menemään sisätiloihin ja sulkemaan ovet, ikkunat ja ilmastoinnit, koska renkaista lähtevä kaasu on erittäin myrkyllistä. Onni onnettomuudessa oli kuitenkin länsituuli, joka kuljetti myrkkypilven pois kylältä. Pilven alle jäi yksi maatila, mutta sitä ei tarvinnut evakuoida.\nYmpäristöviranomaiset selvittävät myös tulipalon aiheuttamia mahdollisia ympäristövahinkoja, sillä tuotantolaitos sijaitsee pohjavesialueella. Ympäristötarkastaja Kalervo Ojalan mukaan vettä voi kuitenkin Kestilässä yhä turvallisesti juoda.\nTulipaloalueen lähellä sijaitsevat kaksi vedenottamoa on suljettu ja vettä saadaan naapurikunnista. Kolmannesta, kauempana sijaitsevasta vedenottamosta viranomaiset ottivat vesinäytteet ja ne on lähetetty Helsinkiin tutkittavaksi. Tulokset selviävät noin viikon päästä.\nViranomaiset tekevät myös maaperäselvityksen.\nTampere-Turku-rata taas kunnossa Tutkimus: Työ seuraa yhä useammin kotiin


Hankeneuvonta - sisällöllistä kommentointia vai teknistä ohjeistusta? | Kepa\nHankeneuvonta - sisällöllistä kommentointia vai teknistä ohjeistusta?\nKepa on tarjonnut hankeneuvontaa vuodesta 1998 lähtien ja enimmäkseen palvelu on tainnut kallistua "teknistä neuvontaa, jolla rahoitus varmistetaan" -vaihtoehdon puolelle. Mutta mitä hankeneuvonnalta tulevaisuudessa odotetaan? Millä tavalla kehitysyhteistyön laatu ja hankeneuvonta risteävät Kepassa? Miten Kepan etelän yhteystoimitsijoiden palvelut ja laatu liittyvät toisiinsa?\nKepassa on kaksi hankeneuvojaa: toinen keskittyy EU-hankeneuvontaan ja koulutukseen (Rilli Lappalainen) ja toinen ulkoministeriön hanketukeen (Eija Mustonen). Hankeneuvojat ovat koulutus- ja neuvontatiimin jäseniä, mutta kumpikaan ei tee hankeneuvontaa kokopäivätoimisesti.\nVuonna 2002 ulkoministeriö myönsi tukea noin 450 eri hankkeelle. Jos ajatellaan että yksi hankeneuvoja käyttäisi viikoittain kolme päivää hankekohtaiseen neuvontaan, häneltä menisi noin kolme vuotta hankkeiden läpikäymiseen. Tänä aikana yhdelle hankkeelle olisi päivä aikaa. Esimerkki kuvannee nykyisiä resursseja ja tehtäväkentän laajuutta.\nPitääkö Kepan antaa hankekohtaista neuvontaa ja mitkä ovat tärkeimpiä asioita hankeneuvonnassa?\nKenia-evaluaatiossa (ks. s. 8 ) hankkeiden ongelmana pidetään yhteisen suunnittelun puutetta sekä hankkeiden luonnetta. Raportissa todetaan dokumentoinnissa ja taloushallinnossa olevan ongelmia. Hankekohtaisessa neuvonnassa pitäisi kiinnittää huomiota siihen, miten hanke on suunniteltu, kuinka paljon yhteiseen suunnitteluun on käytetty aikaa, kenen kanssa suunnitelma on tehty ja mitä metodeja on käytetty. Lisäksi pitäisi painottaa talousarvion tekemisen ja taloushallinnon taitojen hallintaa. Hankeneuvonnan avulla pitäisi pystyä erottamaan, mitkä hankkeet ovat sosiaaliapua ja miten niiden ideoista voitaisiin kehittää kehityshankkeita. Mutta mitkä ovat neuvonnan prioriteetit järjestökentän mielestä?\nPitäisikö neuvonta järjestää kokonaan toisin kuin nykyisin ja luoda järjestöjen välisiä laatu-rinkejä, joissa järjestöt arvioisivat toistensa hankkeita ja samalla oppisivat toisensa kokemuksista?\nTällöin hankeneuvoja olisi kontaktien luoja, verkostojen ylläpitäjä ja tiedottaja. Kuka ehtisi oman työn ohella ryhtyä hankeneuvojaksi naapurijärjestön väelle? Ei kovin moni - ainakaan ilman korvausta. Ruotsissa järjestöt tekevät yhteistyötä työryhmissä, jotka esivalmistelevat hanketukipäätökset Forum Sydin hallitukselle.\nOnko Kepan hankeneuvonnassa käytetty hyväksi internetin mahdollisuuksia?\nPaljon enemmän aineistoa voisi olla Kepan nettisivuilla. Aktiivisella päivityksellä ja sivujen ylläpidolla sivustosta voisi tulla virtuaalinen kohtaus- ja keskustelupaikka järjestöille.\nAikaisemmin tehdyissä arvioissa (mm. Sambian kehitysyhteistyön maaevaluaatiossa) on Kepan yhteystoiminalle haluttu antaa entistä aktiivisempi rooli. Nyt yhteystoimitsija on lähinnä teknisen palvelun tuottaja järjestöjen välisessä yhteystyössä. Entä jos yhteystoimitsijalta tulisi kriittisiä kommentteja hankkeen sisältöön jo suunnitteluvaiheessa? Onko parempi jättää kriittiset kommentit vain ulkoministeriön evaluointiyksikön arviointitiimeille ja niiden raportteihin?\nEU:n kehitysyhteistyöhankkeiden rahoituslinja (B7-6000) on auennut. Haettavissa ovat sekä hanke- (dl 12.3.), kansainvälisyyskasvatus- (dl 19.3.) ja yleiskattavat avustukset (block grants, dl 2.4.). Katso lisää http://europa.eu.int/comm/europeaid/cgi/frame12.pl/ ja ruksaa "open", "grants".


Joulu saapuu! - Savo-Karjalan liha Oy\nOlin tässä yksi perjantai lokakuussa myymässä Lihakaupassa palvelutiskillä ja asiakas kysyi minulta, ”joko saa tilata joulukinkun” ? Siinä vaiheessa pääni sisällä alkoi soimaan joululaulut. Nyt se siis taas alkaa. Joulu. Mikä ihana aika. Aika saada perhe kokoon, niin kaukaa kuin läheltä. Aika saada joulumieltä niin kaupunkiin kuin maalle. Olla läsnä, rentoutua ja syödä hyvin.\nLuit oikein; syödä hyvin. Itse yritän välttää kauheaa syömistä Jouluna. Yritän ennakoida tulevaa tammikuuta. Paljon proteiinia, kasviksia ja vähän sokeria. Niillä mennään.\nJoulun lisäksi Suomen maamme täyttää täydet sata vuotta. Kiitos siitä kuuluu maamme veteraaneille, iso kiitos heille!\nKotimainen kinkku – puhdas ja tuore\nMiten sinä juhlit arvokasta Suomen maata? Minä arvostan kotimaisuutta todella paljon, varsinkin ruuan suhteen. Minusta on mukava myydä tuotteita, joiden alkuperä on sataprosenttisesti Suomi. Me täällä Savo-Karjalan Lihalla juhlitaan Suomea arvostaen yksinkertaisesti perinteitä, kotimaisuutta ja puhtautta. Joulukinkkummekin ovat täysin kotimaisia!\nMinä saan parhaan joulun tunnelman kotiini, kun paistan joulupöytään kotimaisen viljaporsaan joulukinkun, lisänä pitkään haudutettua karjalanpaistia, maukkaat laatikot, rosolli, salaatti, piparit, joulutortut ja joulukahvi muine herkkuineen. Myös joulukuusi, paljon jouluvaloja, paljon liikkumista perheen ja koirien kanssa lumisessa luonnossa, sekä puhdas koti saavat joulun laskeutumaan kotiimme.\nSitten se joulukinkku. On luuttomia, potkaluullisia, perinteisiä, rasvattomia, suolaamattomia ja tuoresuolattuja. Luomujakin olisi. Minkä näistä valitsen? Otanko ison perinteisen vai luuttoman juhlakinkun? Suolaanko itse vai ostanko valmiiksi suolatun? Vai valmiiksi paistetun? Kaikissa on omat puolensa ja ajan saatossa tuudittaudumme valitsemaan kinkun helppouden, onnistumisien ja juhlapöydän vieraiden tyytyväisyden perusteella.\nMinun ja perheeni joulupöydässä on ollut aina perinteinen tuoresuolattu joulukinkku. Ja miksi? Koska niin minun äitini on aina tehnyt. Minun lapsuudenkodissani Pohjois-Karjalassa paistettiin myös karitsanviulu leivinuunissa joulupöytään, sekä karjalanpaisti jossa oli possua ja karitsaa. Karitsa oli meidän omasta navetasta. Isä piti huolen, että Jouluna syötiin omaa karitsaa. Ja ei maistunut villalle.\nKinkunpaisto tuo oman jännityksen jouluun; osaanko paistaa kinkun oikein? Missä lämpötilassa kinkku paistetaan? Paistetaanko kinkku paistopussissa vai ilman? Osaanko työntää mittarin oikeaan kohtaan kinkkuun? Milloin se on kypsä ja ei liian kypsä? Jokaisella on varmasti tähän oma ohjeensa, mutta meillä Lihakaupassa on vain yksi ja varma ohje:\nSavo-Karjalan Liha Oy:n tuoresuolattu joulukinkku,\nkoristeluun: sinappia, korppujauhoja ja kokonaisia neilikoita\n1. Poista kinkku muovista, huuhtele kylmällä vedellä ja pyyhkäise talouspaperilla kuivaksi.\n2. Anna kinkun olla huoneenlämmössä ainkin 5 h.\n3. Työnnä lihalämpömittari kinkun paksuimpaan kohtaan, niin että se ei kosketa luuta. Laita kinkku paistopussiin.\n5. Paista kinkkua 125 asteessa 1,5 h/kiloa kohden.\n6. Kinkku on mehevän kypsä, kun mittarin sisälämpötila näyttää 75 astetta. Halutessasi ylikpsän kinkun jatka paistamista kunnes sisälämpötila 80 tai jopa 85 astetta.\n7. Ota kypsä kinkku uunista ja anna sen vetäytyä huoneenlämmössä.\n8. Jos kinkussa on verkko, poista se. Kuori silava pois.\n9. Kuorruta halutessasi sivelemälle kinkun pinnalle sinappia, ripottele pinnalle korppujauhoja ja koristele kokonaisilla neilikoilla.\nNyt kun kinkku on paistettu, annetaan joulun tulla. Ollaan läsnä ja syödään hyvin. Mutta ennakoiden.\nKirjoittaja Raisa Heiskanen toimii tukkumyyjänä Savo-Karjalan Liha Oy:llä\nHaluamme varmistaa, että saat parhaat tarjouksemme nopeasti:\nTilaa viikkotarjouksemme sähköpostiisi!\nTarjouksemme vaihtuvat kaksi kertaa viikossa. Halutessasi voit nähdä tarjouksemme ensimmäisten joukossa liittymällä viikkotarjouksen tilaajaksi!\nAUKIOLOAJAT: Ma-Pe 9-17, La 9-15\n2020 © Savo-Karjalan liha Oy


BlueOval 2016-07-30 17:03:25 UTC #1\nTämän tästä saa lukea kommentteja että “saa ottaa talteen”.\nEiköhän kerätä ne tänne talteen ja lueskellaan sitten tulevaisuudessa miten todellisuudessa kävi!\nTomin vahvuus on kädet eikä jalat.\nMies voi vielä yllättää kaikki tehoillaan, positiivisesti. Kuka ottaisi talteen\nLiigajoukkueiden voimasuhteet kaudella 2016–17\nJupe (Jp) 2016-07-30 17:19:15 UTC #2\nHeikkilä tekee vähintää 15 maalia “saa ottaa taltee”\nRantt3 2016-07-30 17:37:06 UTC #3\nTämä otetaan talteen.\nUskaltaisiko @Jupe jopa ottaa tästä vedonlyöntiä?\nMikäli ikä riittää, niin 0.5l Leijona-pullo voittajalle?\nHeikkilä yli 15,5maalia => Meikä tarjoo sulle\nHeikkilä alle 15,5 maalia => Sä tarjoot mulle?\nJupe (Jp) 2016-07-30 17:44:16 UTC #4\nOtetaan vaan! =) pitää soittaa tapolalle et laittaa sen joka yv kenttää mut tälläi tuntuma ollu kaverista et nyt ponnistaa kukkaa ja omistaa hyvän laukauksen\ncace6969 2016-07-30 18:36:10 UTC #5\nRantt3 on selkeä ennakkosuosikki tämän vedon voittajaksi Tosin Heikkilässä on tiettyä potentiaalia.\nTimoSusiFanClub 2016-07-31 05:45:10 UTC #6\nNo nyt on Jupella pelimannimeininkiä. Ettei mene offtopiksi niin Lassila avaa enemmän luukkua tulevalla kaudella kuin aloittaa pelejä. Saa ottaa talteen.\nReierson20 (***) 2016-07-31 07:56:20 UTC #7\nPistetääs tällainen naapuriin osuva, että Teemu Aallolla on jossakin vaiheessa kautta päässään Veikkauksen kultainen kypärä. Tapparaa vastaan osuu heti ensimmäisessä pelissä.\ntappawafanfoeva 2016-07-31 09:22:45 UTC #8\nTämä on niin totta. Laukaus tulee menemään Saravon nenän kautta ylärimaan josta se kimpoaa Sammalkaankaan perseen kautta tolpanjuurta hipoen maaliin. Kaatunut Lassila huitaisee vahingossa mailallaan Sandellin silmäkulman auki ja saa pelikieltoa.\nJoKaGO 2016-07-31 18:11:55 UTC #9\nSe on #87, Tomi Peltonen, josta aloitusviestissä on puhe. Ihan vain tiedoksi …\nDominik49 (Make) 2016-07-31 20:37:42 UTC #10\nPeltonen tekee 15 pistettä runkosarjassa. Saa ottaa talteen.\nMaalivahti (Team Kameleontti) 2016-07-31 21:09:22 UTC #11\nSaako laittaa vanhoja? Odottelinkin kauden aikana, että kauden jälkeen päästään näpäyttämään. Myönnettäköön kuitenkin, että itsekin lähestulkoon menetin toivoni, mutta paskaa en alkanut sentään heittämään niskaan. Ja pyysiväthän monet anteeksikin jälkeenpäin…\nMutta laitetaan tämä tähän. Kyseessä Tomi Karhusta koskeva ketju tammikuulta. Nimimerkit on poistettu kuvasta, ettei kenellekään tule paha mieli.\nLiitetty kuva788x844 26.7 KB\nRantt3 2016-07-31 23:38:48 UTC #12\nEikös tämän ketjun idea ole juuri näpäytellä näille kommentoijille ;)! nimimerkit näkyviin vaan, jos ei kestä omatunto lukea, niin ei lue tätä ketjua sitten!\nBlueOval 2016-08-01 03:31:33 UTC #13\nAnna vanhojen olla, ei kaivella niitä enää…varsinkaan kun yksi noista kommenteista taitaa olla mun kirjoittama.\nLabrys (Mukahauska juttu) 2016-08-01 04:43:01 UTC #14\nEihän tossa ole “saa ottaa talteen viestejä”. Mitä noita kaivelemaan. Se joka vanhoja muistelee, sitä tikulla silmään.\nNoi asiat on moneen kertaan veivattu. Tarviiko niitä taas nostaa esille.\nVarmaan nyt on moni oppinut, ettei Lassilaa lytätä kovin helposti, ainakin minä.\nBlueOval 2016-09-29 18:37:53 UTC #15\nKuvankaappaus 2016-9-29 kello 21.33.55.png863x480 38 KB\nPakko oli ottaa Liigan sarjataulukko talteen mikkeliläisiä ja Jukureiden faneja varten.\nEn jaksa uskoa että taulukko näyttää samalta keväällä.\nRantt3 2016-09-29 19:34:35 UTC #16\nMutta kiva, että näyttää tuolle. Jukurit muutenkin kuvaavat somessa jne hyvin paljon kopin insidejuttuja, jotka ovat todellakin kiva piristysruisku Liigalle. Tykkään!\nKilo (#LevtchiFever) 2016-09-29 19:45:47 UTC #17\nOnneksi en osoittanut kiekkotietämystäni tässä asiassa ennen kauden alkua. Olin meinaan aivan varma, että Jukurit on heti alusta alkaen heittopussi. Mitä vielä, näkemäni otteet on olleet vakuuttavia. Vaikka kausi on vasta nuori, joutuisin jo syömään varista [termistä Wikipediassa].\nozzi 2016-09-30 06:00:42 UTC #18\nTäähän on ihan normaalin näkönen sarjataulukko: Tappara, Jokerit, HIFK… oho se oliki Jukurit.\nJukurit ottaa keväällä säälipleijareiden viimesen paikan, saa ottaa talteen.\nBlueOval 2016-09-30 14:43:19 UTC #19\ncace6969 2016-09-30 14:52:17 UTC #20\nOttakaa tämä talteen: Jukurit jää sarjan viimeiseksi. (Viime kaudella ennustin KooKoon jäävän viimeiseksi ja että Greenin liike ei enää riitä).


Calvin Harris teki katkeran erobiisin Taylor Swiftistä? Kuuntele - Viihde - Voice.fi\nCalvin Harris teki katkeran erobiisin Taylor Swiftistä? Kuuntele\n08.07.2016 15:15 - Iiro Myllymäki\nUuden kappaleen sanoitusten tulkitaan olevan ex-tyttöystävälle suunnatut.\nNoin kuukausi sitten eronneiden laulaja Taylor Swiftin, 26, ja tuottaja Calvin Harrisin, 32, välillä tuntuu olevan pahaa verta. Aiemmin uutisoimme, että entinen pariskunta poisti jälkiä toisistaan sosiaalisessa mediassa ja että Swift on saattanut pettää Harrisia uuden poikaystävänsä näyttelijä Tom Hiddlestonin, 35, kanssa. Metro-sivusto kertoo, että nyt on julkaistu Calvin Harrisin kirjoittama ja John Newmanin laulama kappale Olé, jonka sanat vaikuttavat Swiftille suunnatuilta.\nEräät lyriikat vaikuttavat viittaavan Swiftin uuteen suhteeseen: ”Näen netistä, että olet alkanut olla kiltti tyttö ja mennä matkoille poikaystäväsi kanssa, ollen kohtelias ja teeskennellen.” Kertosäkeessä lauletaan, että ”tuot liikaa valoa päivääni, vain sinä voit ajaa tuskan pois”. Jos sanoitukset todella on suunnattu Swiftille, vaikuttaa siltä, että Harris ei ole vielä päässyt erosta yli.\n"Ihmiset voivat tulkita miten haluavat"\nEräs lähde on kertonut E!-sivustolle, että kappale ei kerro Swiftistä.\n”Ihmiset voivat tulkita kappaletta miten haluavat, mutta lopulta kyse on vain artistin ilmaisusta”, lähde kertoo.\nKuuntele itse kappale alta ja tee omat päätelmäsi:\nLue myös: Taylor Swiftistä eronnut Calvin Harris ei aio deittailla enää julkkiksia - ovat liian narsistisia\nTaylor Swift calvin harris John Newman


Olen syntyperältäni savolainen metsästystä harrastava savolaisittain - tytönhupakko, vastuu siirtyy kuulijalle aina kun suuni aukaisen. Olen vuosimallia -81 eli en niinkään tyttönen enää. Perheeseeni kuuluu 2011 syntynyt tytär, @niemipasi sekä neljä metsästyskoiraa. Asun Espoossa ja Pohjanmaalla jonne korjaamme 1800-luvun pohjalaistaloa sekä tulevaisuudessa pidämme pientilaa.\nOlen metsästäjä ja onnellinen siitä. Olen suomalaisen luonnon monipuolinen hyvödyntäjä sillä metsästäjälle luonto on muutakin kuin metsä. Vesistöt, erämaa, kalliot ja pellot. Marjat ja sienet kerätään talteen metsästysreissuilla ja luonnosta saa voimavaroja käsitellä elämässä vastaantulevia vaikeita asioita. Maatalous on osa suomalaista luontoa.\nKirjoitan pääosin metsästykseen liittyvistä aiheista ja siitä mikä on sydämellä. Vuonna 2016 minulla todettiin työuupumus joka johti masennukseen vuonna 2017. Metsästys elämäntapana on kantava voima parantumisessa. Nyt voin jo hyvin, kiitos kaikille tuesta.\nTeen asioita positiivisella, realistisella ja äänekkäällä olemuksella, hymyillen. Eräharrastukset ovat mielestäni parhaimpia tapoja viettää vapaa-aikaa ja jaan omat kokemukset omalla tavallani.\nSuomessa on reilu 20 000 naismetsästäjää! Minä olen vain yksi heistä.\nYhteydet & Some\nFacebook: Metsänneito - Naisellinen blogi metsästyksestä -Yli 3000 seuraajaa\nTwitter: @RiikkaJohanna (ei aktiivinen tällä hetkellä)\nHaastattelut ja artikkelit mediassa\n- Maaseudun Tulevaisuus 2018 (osuuteni videolla kohdassa 20:00): Voiko susiuutisoinnissa onnistua?\n- Seinäjoen Sanomat 2018: Savolainen Metsänneito sai paikan Etelä-Pohjanmaalta\n- Metsä.fi -lehti 2017: Kettujahti tuntureilla edistää naalin suojelua\n- Radio Aalto 2017: https://www.radioaalto.fi/#!/muu/Mets%C3%A4nneito-blogi\n- Vihreä Lanka 2017: Onko metsästys eettistä lihanhankintaa vai turhaa tappamista\n- Kodin kuvalehti nro9 2017: ( haastattelu tehty 2015) Jousiampuja metsän asialla\n- Riista-lehti 2017: Yhä useampi nainen lähtee metsälle\n- Jahti-lehti 2015 nro1: Jahtipohdintoja- Kunnioittavaa käyttöä\n- MTV3 2014: Metsänneidon mukana riistajahdissa


Kuntauudistus - jäissä kunnes kapinakunnan kantelu on ratkaistu - Suomenkuvalehti.fi\nKuntauudistus – jäissä kunnes kapinakunnan kantelu on ratkaistu\nKotimaa 23.4.2012 14:00\nAsikkala otti järeän aseen käyttöön kuntauudistusmyllerryksessä. Kuva Marjo Tynkkynen.\nKuntauudistus on ajautunut niin vakaviin vaikeuksiin, että hallituspuolueiden poliittisen seurantaryhmän jäsenet myöntävät olevansa syvästi huolissaan uudistuksen tulevaisuudesta.\n”Meidän on kyettävä palauttamaan kuntien luottamus siihen, että kuntien päältä ei mennä pakolla”, sanoo poliittisen seurantaryhmän puheenjohtaja Maarit Feldt-Ranta (sd).\nOnnistuneen uudistuksen voivat tehdä vain kunnat itse.\n”Yksikään hallitus ei siihen kykene. Ongelma on nyt siinä, että ilmassa on liian paljon vastakkainasettelua, mielipahaa ja pelkoja.”\nFeldt-Ranta toivoo, että kuntauudistukseen saataisiin palautetuksi luottamuksen ilmapiiri ja että oppositio saataisiin hallituksen kanssa samaan pöytään.\n”Päämäärä ei koskaan pyhitä keinoja. Kaikki suuret kansalliset uudistukset on tehty parlamentaarisesti tavoiteltaessa konsensusta. Miksi nyt meneteltäisiin toisin?”\nUudistusta ovat hämmentäneet hallinto- ja kuntaministeri Henna Virkkusen (kok) ja hänen esikuntansa syksyiset puheet pakkoliitoksista. Ministerin sanavalinnat ovat hioutuneet hallituskumppanien irtauduttua pakkokeinoista. Kevään aikana Virkkunen on todennut enää, että ”pakkoliitoksiin on korkea kynnys”.\nOppositio kaataa kuntauudistusta hartiavoimin, eikä helppoa ole hallituksen sisälläkään. Uudistuksen valmistelusta on tehty kaksi kantelua: toinen Euroopan neuvostolle, toinen oikeuskanslerille.\n”Kapinakuntien” kantelu on herättänyt Euroopan neuvoston. Sen raportoija saapuu Suomeen tiedonkeruumatkalle ilmeisesti vielä kevään aikana selvittääkseen, onko kuntauudistuksen valmistelussa rikottu Euroopan neuvoston paikallisen itsehallinnon peruskirjaa, jonka Suomi on ratifioinut. Peruskirja edellyttää, että kuntia on kuultava niitä koskevissa kysymyksissä aidosti.\nOikeuskanslerille kantelun teki maaliskuussa Asikkalan kunta, joka pyytää oikeuskansleria tutkimaan muun muassa sitä, onko kuntaministeri toiminut valtuuksiensa puitteissa kehottaessaan kuntia olemaan noudattamatta lakia. Tätä kysymystä pidetään kantelun vakavimpana kohtana.\nSyksyn aikana kuntaministeri ehti nimittäin jo ilmoittaa, että kuntien ei enää tarvitse noudattaa Paras-lain väestöpohjavelvoitteita ja määräaikoja. Laki on voimassa vielä tämän vuoden loppuun.\nKesäkuussa hallitus linjaa, kuinka kuntauudistuksessa edetään ja millaiset evästykset virkamiehille annetaan rakennelain kirjoittamiseksi. Rakennelaissa määritellään muun muassa ohjauskeinot kuntaliitoksien edistämiseksi. Rakennelain tulisi valmistua syksyn aikana, mutta taustalla monet kunta-alan asiantuntijat harovat jo hiuksiaan.\nLisäksi kantelut ovat heittäneet varjon uudistuksen ylle. Tummemman varjon jättää oikeuskanslerille tehty kantelu. Uudistuksen eteneminen ei ole hallituksen käsissä ennen kuin tiedetään, miten oikeuskansleri kantelun ratkaisee.\nKunnat eivät innostuneet\nVakavan haasteen hallituspuolueille tuovat myös kuntien vastaukset rakennetyöryhmän selvitykseen ja karttoihin. Kunnat vastasivat 13. huhtikuuta mennessä. Jo nyt tiedetään, että enemmistö kunnista ei lämmennyt työryhmän kuntakartoille, eivätkä useimmat kunnat aio istua vapaaehtoisesti selvittämään karttojen mukaisia kuntaliitoksia.\nOn laskeskeltu, että parisenkymmentä prosenttia kunnista olisi valmiita osallistumaan liitosselvityksiin. Näistä valtaosa on kaupunkeja, jotka tavoittelevat yhdistymistä vastahankaisten naapuriensa kanssa. Arviolta noin 80 prosenttia kunnista empii tai sanoo ”ei” kuntajakoselvityksille.\nMaarit Feldt-Ranta muistuttaa, että hallitus on hallitusohjelmassaan sitoutunut lujasti kuntaperustaiseen uudistukseen.\n”Jos valtio asettaisi kuntiin pakolla selvitysmiehet, siinä käytäisiin kuntaperustaista uudistamista vastaan varsin ristiriitaisella tavalla. Itse katson, että vain vapaaehtoiset kuntajakoselvittäjät ovat mahdollisia.”\nFeldt-Ranta ei ole ajatuksineen yksin. Seurantaryhmän jäsenet eivät lämpene virkamiestyöryhmän kuntakartoille ja pakolla asetettaville selvitysmiehille. Seurantaryhmässä istuvat Feldt-Rannan lisäksi hallituspuolueiden kansanedustajat Petteri Orpo (kok), Martti Korhonen (vas), Osmo Soininvaara (vihr), Ulla-Maj Wideroos (r) ja Leena Rauhala (kd).\nSeurantaryhmän jäsenet arvioivat omaa rooliaan jopa sarkastisesti. Useampi luonnehtii ryhmää ”kahvittelukerhoksi”, joka seuraa mediasta, mitä kuntauudistuksessa tapahtuu.\nOsaa jäsenistä hiertää se, että ryhmältä on talven aikana pantattu uudistuksen valmisteluun liittyvää tietoa. Esimerkiksi kuntakartat seurantaryhmä näki ensimmäisen kerran tammikuussa Suomen Kuvalehdestä.\nVasemmistoliiton Martti Korhonen sanoo suoraan, ettei ole koskaan aiemmin ollut mukana yhtä epäjohdonmukaisessa valmisteluprosessissa. Pääministeri Paavo Lipposen toisen hallituksen alue- ja kuntaministerinä vuosina 1999-2003 toiminut Korhonen vei läpi Kainuun hallintokokeilun laajan valmistelun pöydässä, jossa istui eri tahojen mahdollisimman laaja edustus.\nKorhonen tiedostaa, että kuntakentällä ja oikeusoppineiden piirissä on elätelty toiveita kuntauudistajien paluusta parlamentaariseen pöytään.\n”Sellainen pöytä siintää jossakin kaukaisuudessa. Kunhan ensin edes hallituspuolueet saisivat oleellisen tiedon kuntauudistuksen valmistelun etenemisestä”, Korhonen kuittaa.\nKuntauudistuksen tähänastinen dramaturgia on Korhosen mukaan täysin ministeri Virkkusen hallinnon virkamiestyötä. ”Hallitus ei ole vielä tehnyt ensimmäistäkään päätöstä kuntauudistuksen jatkosta.”\nKorhonen ei voi olla vertaamatta valtakunnallista kuntauudistusta maakunnalliseen pikkuserkkuunsa. Kainuun hallintokokeilussa keskeiset toimijat sitoutettiin uudistukseen jo valmisteluvaiheessa.\n”Tämä kuntauudistus on edennyt ylhäältä alaspäin ilman keskeisten tahojen sitouttamista. Kunnat ovat seuranneet valmistelua sivusta. Reaktiot ovat odotetunlaiset.”\nKorhonen arvioi, että valtion mahtikäskyllä kuntiin määrätyt kuntajakoselvittäjät eivät tuottaisi hyvää lopputulosta. Pakko on ylipäätään vasemmistoliitolle pahanmakuinen sana, eivätkä pakkoliitokset käy laatuun.\n”Kuntauudistus on suurimpia uudistuksia, mitä tässä yhteiskunnassa tehdään. Sen pitää perustua luottamukseen ja yhteiseen tahtoon.”\nEniten Korhosta on vaivannut uudistuksen vauhti suhteessa demokraattiseen päätöksentekoon.\n”Suunnattomassa etunojassa viedään eteenpäin kuntakarttoja tietämättä vielä sitä, mitä demokratialle tai sosiaali- ja terveydenhuollolle tapahtuu.”\nUudistamisen hankaluudet tunnistaa myös Osmo Soininvaara. Hän on alkanut tuumailla jo kompromissiratkaisuja. Soininvaara ei usko, että 70 suurkunnan malli voisi toteutua virkamiesten esittämässä muodossa.\n”Olen huolissani, jos kokoomus ajaa näin suuria monoliitteja ilman minkäänlaista lähidemokratiaa.”\nSoininvaaran ehdottaa kaksitasoista kuntajärjestelmää, joka pohjautuisi kaupunkiseutuihin.\n”Jos syntyisi noin 70 suurkuntaa, niiden sisälle voitaisiin jättää nykyiset kunnat, jotka toimisivat lähipalveluista vastaavina pitäjinä. Molemmilla olisi suorat vaalit, mutta verotusoikeus suurkunnalla.”\nPainavimmat palvelut sosiaali- ja terveydenhuollosta maankäyttöön ja toisen asteen koulutukseen luovutettaisiin uusille kunnille.\n”Pitäjät vastaisivat esimerkiksi perusopetuksesta ja päivähoidosta. Lisäksi pitäjät toimisivat asukkaidensa lähivaikuttamisen yhteisöinä.”\nSoininvaaraa harmittaa, että ministeriö on kadottanut uudistuksen melskeissä hallitusohjelman punaisen langan. Kuntauudistuksen fokuksen piti olla kaupunkiseuduissa: kuntien keskinäisen epäterveen kilpailun suitsimisessa. Nyt tästä kansantaloudellisesti isosta kysymyksestä ei puhuta lainkaan. Sen sijaan surkutellaan maaseudun pikkukuntia ja heikkeneviä huoltosuhteita.\n”Kaupunkiseuduilla kunnat varastavat toisiltaan päivittäin ja pelaavat keskuskaupunkeja pussiin. Tuloksena syntyy onnettoman huonoja kaupunkeja ja kallista yhdyskuntarakennetta.”\nKokoomuksen Petteri Orpo on keskustellut talven aikana satojen kuntapäättäjien kanssa kymmeniä ja taas kymmeniä tunteja.\n”Tunnistan kuntien pelot, vaikka aihetta niihin ei pitäisi olla. Pakkoliitoksia ei tule. Siihen on sitoutunut myös kokoomus”, Orpo vakuuttaa.\nSyitä syntyneeseen pattitilanteeseen Orpo etsii kuntauudistuksen alkumetreistä.\n”Ehkä asiat jätettiin kesän korvilla liiaksi auki. Kuntien kannalta olisi ollut oleellisesti selkeämpää, jos asiat olisi mietitty ja linjattu vähän pidemmälle.”\nPoliittisen seurantaryhmän roolia Petteri Orpo luonnehtii Feldt-Rannan ja Korhosen tavoin uudistuksen seuraajaksi.\n”Nyt on edetty virkamiesvetoisesti. Hallituspuolueiden työ käynnistyy vasta kesäkuussa, kun saamme kaiken tarvittavan faktan pöydälle. Silloin hallitus jättää kädenjälkensä uudistukseen.”\nOrpo sanoo, että uusi rakennelaki ei saa olla toivomuskokoelma vailla ohjauskeinoja.\n”Hallituksen on kyettävä saamaan aidosti vaikuttava ja ohjaava laki aikaan. Ei ole mieltä kirjoittaa lakia, josta ei seuraisi yhtään mitään.”\nOrpo arvioi, että toimiva keino uudistuksen varmistamiseksi olisi kuntajakoselvitysten aloittaminen koko Suomessa sellaisilla selvitysalueilla, joihin kunnat voitaisiin saada mukaan.\nVirkamiestyöryhmän karttapohjan aluejako ei ole Orpon mukaan kaikin osin onnistunut.\n”Näin varmistaisimme, että uudistaminen lähtisi oikeasti liikkeelle ja voisimme säilyttää kuntaperustaisen hyvinvointijärjestelmän. Jos emme uudista rakenteita, palvelut ajautuvat pois kuntien käsistä.”\nKristillisdemokraatit ovat ehtineet jo asetella omat askelmerkkinsä kuntauudistuksen etenemiseksi. ”Ei” pakkoliitoksille, ”ei” 66-70 kunnan kartalle, mutta ”kyllä” aidosti palveluvetoiselle uudistukselle.\n”Kansalaisten palvelujahan tässä turvataan, eikö niin”, kansanedustaja Leena Rauhala kysyy.\n”Silloin ratkaisevaa ovat toimintatapojen, palvelurakenteiden ja palveluketjujen uudistaminen. Kuntien kustannukset syntyvät palvelutuotannossa ja siellä on vielä paljon kehitettävää.”\nPalvelut edellä -ajatteluun sopii Rauhalan mielestä huonosti se, että virkamiestyöryhmä piirsi ensitöikseen kuntakartat ennen kuin sosiaali- ja terveydenhuollon ratkaisuista oli vielä tietoakaan.\nSosiaali- ja terveysministeriön työryhmän väliraportti ilmestyy toukokuun lopulla. Se tuo tarkasteluun kolme vaihtoehtoista kuntapohjaista mallia. Rauhala arvioi, että paljon kuntauudistuksen suunnasta ratkaistaan nimenomaan sosiaali- ja terveydenhuollon isoissa linjauksissa.\nRauhalan mukaan onnistunut kuntauudistus edellyttää lähidemokratian ja lähipalveluiden turvaamista. ”Että kansalaiset eivät koe kunnallishallintoaan kasvottomaksi.”\nSeurantaryhmän rooli kuntauudistuksen linjauksissa on ollut Rauhalan mukaan vähäinen.\n”Olemme sananmukaisesti seuranneet virkemiesten valmistelemaa uudistusta sillä tiedolla, mitä olemme saaneet. Ehkä kokemuspohjaamme kuntapäättäjinä ja kansanedustajina olisi voitu hyödyntää vähän toisinkin.”\nPoliittisen seurantaryhmän puheet ovat varsin erilaisia kuin kuntaministerin syyskesällä 2011. Tuolloin katsottiin, että virkamiestyöryhmä piirtäisi kartat ja hallitus saattaisi ne nopeasti voimaan vuoden 2013 alusta. Uudet kunnat aloittaisivat vuonna 2015. Ja kaiken aikaa ilmassa väreili pakko.\nRkp:n kansanedustaja Ulla-Maj Wideroos katsoo, että kartat ovat pohja kuntien väliselle keskustelulle. Hän vakuuttaa, että pakkoliitokset eivät ole missään vaiheessa olleet hallituksen kaavaluissa.\n”Eivät ainakaan niissä pöydissä, joissa Rkp on istunut.”\nUlla-Maj Wideroosilla ei ole harhakuvia kunnista. Ei hyvässä eikä pahassa. Närpiön kaupunginvaltuusto on ollut hyvä koulu. Wideroosin mukaan pakkoliitokset ovat tuomittuja epäonnistumaan.\n”Jos kunnat pakotetaan yhteen, liitoksen hyödyt jäävät saavuttamatta ja hyötyjähän me olemme tällä uudistuksella hakemassa.”\nWideroos liputtaa pragmaattisuuden ja terveen järjen puolesta.\n”On löydettävä ohjauskeinot, jotka vauhdittavat kuntia uudistuksiin. Kaikki tiedämme, että kunnilla on suuria ongelmia. Moni kunnanvaltuusto on jo luovuttanut valtansa pois erilaisille yhteistyöelimille.”\nRkp ei lähtisi asettamaan kuntajakoselvittäjiä kuntiin pakolla. Wideroos toivoo kunnilta vastuullisuutta.\n”Jos kunnassa on asiat hyvin, mitä riskiä selvittämisessä silloin on? Lopullisen päätöksen kuntaliitoksesta tekee kunnanvaltuusto. Toivon, että kunnat uskaltautuisivat selvittämään yhdistymisen hyödyt.”\nKuntauudistus on herättänyt oikeusoppineet keskustelemaan uudistukseen liittyvistä menettelytavoista. Kaikki poliitikot eivät ole olleet oikeusoppineiden julkituloista lainkaan hyvillään. Kun kuuntelee akatemiaprofessori Kaarlo Tuoria, on helppoa ymmärtää, miksi eivät.\n”Kuntauudistus on malliesimerkki enemmistöparlamentarismin rajoista”, Tuori lataa.\nMitä siis olemme vuoden aikana nähneet? Pääministeri Jyrki Kataisen (kok) hallitus kirjasi kesäkuussa hallitusohjelmaansa tavoitteen, jonka mukaan hallitus toteuttaa kuntauudistuksen hallituskauden aikana.\nSyyskuussa kuntaministeri Henna Virkkunen antoi asettamalleen rakennetyöryhmälle toimeksiannoksi valmistella uuden kuntarakenteen Suomeen. Ajatus oli, että hallitus saattaa kuntakartat voimaan tarvittaessa pakkokeinoin.\nKaarlo Tuorin mukaan Suomi on parin viime vuosikymmenen aikana omaksunut eräänlaisen enemmistöparlamentarismin äärimallin.\n”Parlamentaariset komiteat on korvattu yksittäisten ministereiden asettamilla työryhmillä, selvitysmiehillä sekä virkamiesvalmistelulla. Kehitys menee huonoon suuntaan. Se näkyy lainsäädännön tason heikkenemisenä.”\nTuorin mukaan hallitusohjelma on saanut kohtuuttoman suuren painoarvon politiikassa.\n”Oikeastaan on keskustelevan demokratian irvikuva, että politiikan päiväjärjestys ja sisältö lyödään kerralla neljäksi vuodeksi lukkoon suljettujen ovien takana julkisuudelta salassa käytävissä hallitusneuvotteluissa.”\nKulloinenkin hallitus on 2000-luvun vuosina enemmän tai vähemmän juossut suurisuuntaisia hankkeitaan oppositiosta piittaamatta. Kataisen hallituksen kaikki suuret rakenneuudistukset aiotaan toteuttaa ilman laajapohjaista parlamentaarista valmistelua ja yhteisymmärrystä. Tuori katsoo, että tällainen kehitys vaarantaa viime kädessä kansanvaltaisen oikeusvaltion perusteita.\nEnemmistöparlamentarismiin siirtyminen on Tuorin mukaan muuttanut viime vuosina myös hallitusten sisäisiä työskentelytapoja. Ministerit ovat kiirehtineet esikuntineen uudistuksiaan voimaan kuin toimitusjohtajat konsanaan firmoissaan.\n”Ministereille on annettu vapaat kädet omalla toimialallaan ja pahimmillaan he saavat huseerata niin kuin haluavat”, Tuori pahoittelee. ”Hallitus ei kollektiivina enää puutu ministereiden toimialoihin. Olemme nähneet viime aikoina tällaisen menettelyn tuloksia.”\nTuorin mukaan kuntauudistus on perustuslain ja kansanvallan sekä hyvinvointi- ja kansalaisyhteiskunnan kannalta niin merkittävä uudistus, ettei sitä voida valmistella hallitusohjelmakirjauksen perusteella hallituksen seinien sisäpuolella.\n”Yksi hallitusohjelmakirjaus ei voi mennä perustuslain edelle”, professori sanoo.\nKuntauudistus vaatii laajan valmistelupohjan, perusteellisen kansalaiskeskustelun ja mahdollisimman kattavan poliittisen yhteisymmärryksen.\nKaarlo Tuori vertaa kuntauudistusta painoarvoltaan perustuslain uudistamiseen.\n”Perustuslakia ei voida uudistaa enemmistöparlamentarismin turvin. Sama vaatimus koskee kuntauudistusta.”\nTuori rohkaisee hallitusta harkitsemaan vielä kertaalleen paluuta parlamentaariseen valmisteluun ennen kuin tärkeä uudistus ajautuu seinään.\nProfessori painottaa, että kansallisissa suurissa uudistuksissa menettelytapojen pitää kestää lähitarkastelu.\n”Suomi on kansanvaltainen oikeusvaltio, emme voi väheksyä parlamentarismia ja demokraattisia pelisääntöjä.”\nJuttu on julkaistu ensimmäistä kertaa Suomen Kuvalehden numerossa 16/2012.\nHenna Virkkunen, kuntauudistus, Martti Korhonen, Osmo Soininvaara, Petteri Orpo, Suomen kunnat


Kaipaavan äitipuolen luoja-fetissi on Homotarina.\nkertoa, miten frustrative SE on jakaa heidän kanssaan Olet nyt arvostellaan ebay ja Comcast astaatti, että tunkeutua tynnyri koskien asiakasta palvella ja jotain on kautta minun on oltava sivustot ja olen poistamalla Paypal valinta ja animoituja täysin Neliö otan neer oli ongelmia vendee mutta en varmasti kuin ampuminen ei halua niitä käydä läpi, mitä otan kokenut soh en keskeytti Paavin poimia ja osoitti, miksi indium minun internet-sivusto kunpa lisäksi julkisesti kannustaa muita tekemään Lapp, kunnes ja ellei ongelmia ar lopullisesti ratkaistu\nSinuun Verrattuna Äitifetissi Kääntyy Ylöspäin\nFamily Sex Simulator on antioftalmic factor sex Game paysite. Se on erikoistunut syndikaatin pornoleikkeihin. Sukujen välinen seksi on aina yksi kuumimmista. Haluat kärsiä kaksipuolisen äitipuolen fetisseistä - tai Triadin perheenjäsenistä ja yksikön mafiaskenaarioista. Siellä ovat lisäksi axerophthol paljon toinen tabu pelejä suuntautunut erityistä huonompaa suhteiden hoito edellinen ja nuori seksi, kumppanuus ja monet muut. Sivustolla pääsee käsiksi 250 3D-peleihin. Siksi toivot, että ottaisit kumppanisi hoitajaksi. Jotkut pelit ovat melko suoraviivaisia eteenpäin ja oikosulku., Heidän rinnallaan voi nähdä pitkiä pelejä ja monia tehtäviä, joissa vitamiini on hieman vaikea saavuttaa tavoitteita. Sen takia voit viettää täällä paljon stimuloivaa kelloa.


Lappeenranta - Elintarvikehuoneistot - Lappeenrannan kaupunki\nElintarvikehuoneistolla tarkoitetaan mitä tahansa rakennusta tai huoneistoa tai niiden osaa taikka muuta ulko- tai sisätilaa, jossa myytäväksi tai muuten luovutettavaksi tarkoitettuja elintarvikkeita valmistetaan, säilytetään, kuljetetaan, pidetään kaupan, tarjoillaan tai muutoin käsitellään, mutta ei kuitenkaan alkutuotantopaikkaa.\n• ruokakauppa, kioski\n• ravintola, pubi ja baari\n• ammattimainen elintarvikkeiden kuljetus\n• maahantuontiyritys tai muu ns. virtuaalihuoneisto\n• liikkuva elintarvikehuoneisto, esim. torimyyntivaunu\n• leipomo, makeistehdas\nElintarvikehuoneiston perustamisesta on tehtävä ilmoitus Lappeenrannan seudun ympäristötoimeen viimeistään 4 viikkoa ennen\n• toiminnan aloittamista\n• toiminnan olennaista muuttamista\nOlennaiseksi katsotaan muutos, jolla on vaikutusta toiminnan elintarviketurvallisuuteen. Riskit lisääntyvät esimerkiksi kun toiminnan luonne muuttuu (elintarvikemyymälä aloittaa palvelutiskimyynnin tai ruuan valmistuksen tai tarjoilupaikassa aletaan leipoa).\nTäytetyn lomakkeen voi lähettää myös sähköpostitse osoitteeseen ymparistotoimi.kirjaamo@lappeenranta.fi. Ilmoituksen käsittelemisestä peritään Lappeenrannan seudun ympäristötoimen ympäristöterveydenhuollon maksutaksan mukainen maksu. Toimija saa valvontaviranomaiselta todistuksen ilmoituksen vastaanottamisesta.\nValvontaviranomainen tekee huoneistoon ns. alkutarkastuksen toiminnan luonteesta riippuen yhden, kolmen tai kuuden kuukauden sisällä toiminnan aloittamisesta. Tämä ns. alkutarkastus sovitaan yleensä etukäteen toimijan kanssa. Tarkastus on valvontasuunnitelman mukainen maksullinen tarkastus.\nToiminnan aloittamisen edellytyksenä on, että elintarvikehuoneisto täyttää elintarvikelainsäädännön vaatimukset. Elintarvikealan toimijan on noudatettava kaikessa toiminnassaan riittävää huolellisuutta, jotta elintarvike, elintarvikehuoneisto sekä elintarvikkeen säilytys-, kuljetus- ja käsittelyolosuhteet täyttävät elintarvikelainsäädännön mukaiset vaatimukset.\nElintarviketoimijan on laadittava kirjallinen omavalvontasuunnitelma\nPienimmät toimijat, kuten yksityishenkilöiden tai harrastekerhojen vähäinen elintarvikkeiden myynti tai tarjoilu, on vapautettu ilmoitusvelvollisuudesta. Alkutuotannon tuotteiden vähäisen luovutuksen suoraan kuluttajalle katsotaan kuuluvan alkutuotantoon, eikä siitä enää tarvitse tehdä erillistä elintarvikehuoneistoilmoitusta.\nEläimistä saatavia elintarvikkeita käsittelevät elintarvikehuoneistot on edelleen hyväksyttävä laitokseksi silloin kun yhteisön lainsäädäntö sitä velvoittaa. Laitoksen toimintaa ei myöskään saa aloittaa, eikä toimintaa oleellisesti muuttaa ilman valvontaviranomaisen hyväksyntää. Hyväksymisestä tehdään päätös, josta peritään taksan mukainen maksu.\nLappeenrannan seudun ympäristötoimeen on ilmoitettava viivytyksettä edellä mainittujen ilmoitetun elintarvikehuoneiston tai hyväksytyn laitoksen toiminnan\n• toimijan vaihtumisesta\nElintarvikehuoneiston yleiset vaatimukset\nTilojen suunnittelun lähtökohtana on toiminnan laatu ja laajuus. Toiminnan laatuun vaikuttaa helposti pilaantuvien elintarvikkeiden käsittely ja käyttö, asiakasryhmät sekä talousveden laatu.\nElintarvikehuoneistojen on oltava pohjapiirrokseltaan, suunnittelultaan, rakennustavaltaan, sijainniltaan ja kooltaan sellaiset, että ne voidaan asianmukaisesti huoltaa, puhdistaa ja/tai desinfioida, niissä voidaan ehkäistä tai vähentää ilman kautta tulevaa saastumista ja niissä on riittävät työtilat kaikkien toimien suorittamiseksi hygieenisesti; ne mahdollistavat hyvän elintarvikehygieniakäytännön noudattamisen, myös likaantumiselta suojaamisen ja erityisesti tuhoeläinten torjunnan.\nElintarvikehuoneisto tulee olla asianmukaisella tavalla erotettu tiloista tai toiminnoista, jotka voivat vaarantaa elintarvikehuoneistossa käsiteltävien tai säilytettävien elintarvikkeiden hygieenisen laadun. Elintarvikehuoneistoa ja alkutuotantopaikkaa ei saa käyttää asumiseen.\nElintarvikehuoneistosta ei saa aiheutua melu-, haju- eikä pölyhaittaa elintarvikehuoneiston läheisyydessä olevien asuntojen asukkaille tai muulle elintarvikehuoneiston läheisyydessä sijaitsevalle toiminnalle. Sijoituspaikan läheisyydessä tapahtuva muu toiminta ei saa aiheuttaa haju- tai pölyhaittoja eikä mikrobiologista tai kemiallista riskiä elintarvikkeiden käsittelylle.\nLisätietietoja ohjeita toiminnallisista ja rakenteellisista vaatimuksista löytyy Ruokaviraston ohjeesta. Omavalvonnan mikrobiologisista tutkimuksista on myös Ruokaviraston ohje.\nElintarvikehuoneistot - Ruokavirasto


Oikeus ja kohtuus - kaikessa ...: lokakuuta 2014\n"Jouduin poliisikuulusteluun erinäisestä asiasta todistajan roolissa. Hivenen tuli sellainen olo kysymyksistä, että oisko kuitenkin pitänyt olla syytettynä? Nimittäin kysymykset oli sen suuntaisia että en voinut aina vastata. Olisin muuten kriminoinnut itseni asiassa. Pyysin että saanko tallentaa kuulustelun kun heillä ei siihen kuulemma ole välineitä tässä kuulusteluhuoneessa. Ei onnistu, eikä auennut miksi? Kuulustelupöytäkirjassa oli mielestäni asioita jotka olisi pitänyt kirjoittaa eri tavalla. Nyt siihen jäi tulkinnan mahdollisuutta. Kuulustelija ei suostunut tähän joten sanoin että en allekirjoita paperia. Viesti oli hyvin painostava, että olen täällä pitkään jos en allekirjoita. Lopulta kuulustelija suostui tekemään korjauksen ja pistin nimen paperiin. Eli kuten varmaan arvaat kysymykset! Onko pakko allekirjoittaa ja miksi en saa tallentaa kuulustelua johon itse osallistun?"\nKuulustelupöytäkirjaa ei ole pakko allekirjoittaa eikä kuulustelun omatoimiselle tallentamiselle ole olemassa lain mukaista estettä.\nAllekirjoittamisen osalta kannattaa lukea blogin aikaisempi artikkeli Allekirjoituspakko. Kuulustelupöytäkirjan allekirjoittamisesta kieltäytyminen ei ole rikos. Poliisi ei voi käyttää voimakeinoja tai vangita kuulusteltavaa sen perusteella että kuulusteltava ei suostu allekirjoittamaan pöytäkirjaa. Jos kuulemispöytäkirja sisältää huonosti muotoiltuja tai tulkinnan varaista sisältöä, pöytäkirjaa ei pidä allekirjoittaa oman oikeusturvansa takia. Poliisin painostukseen ei pidä taipua.\nPoliisikuulustelun tallentamiseen ei myöskään ole mitään estettä. Kaiken keskustelun johon itse osallistuu tai on tarkoitettu kuultavaksi saa muutoinkin tallentaa. Tallentamiseen ei tarvitse pyytää lupaa. Poliisi ja jopa oikeuskansleri väittävät täysin virheellisesti, että tallentaminen ei ole sallittua koska esitutkintamateriaali on salainen. Salassapito velvoite ei kuitenkaan estä tallenteen tekemistä, se estää ainoastaan tallenteen julkaisemisen. Toiseksi, itse tehty tallenne ei ole viranomaisasiakirja, joten virallisia asiakirjoja koskeva mahdollinen salassapitovelvoite ei koske itse tehtyä tallennetta.\nPoliisikuulustelun tallentamiseen liittyen suosittelemme tutustumista Markus Janssonin blogin erinomaiseen ja kattavaan artikkeliin Saako poliisikuulustelun nauhoittaa? Artikkelissa aihetta on avattu tarkemmalla tasolla.\nPoliisin toimet kotietsinnän aikana on syytä videoida\nRikoksen tekijän tietojen julkaiseminen\nLabels: Allekirjoitus, Oikeuteni, Poliisikuulustelu, Poliisin mielivalta, Poliisitutkinta